Оила жанг майдони эмас – КУН УЗ\nГлавная / Маданият / Оила жанг майдони эмас\nAnvar 13.12.2017\tМаданият Comments Off on Оила жанг майдони эмас 60 Показы\nОила жамият негизи. Унинг соғлом ва мустаҳкам бўлиши жамият тараққиётига асос бўлади. Шу нуқтаи назардан ўсиб келаётган ёш авлод онгу шуурида оила тушунчасини шакллантириш алоҳида аҳамиятга эга. Айтмоқчи бўлган фикрларимизни бежиз “Оила жанг майдони эмас” деб номламадик. Боиси, баъзи ёшлар томонидан муқаддас оила даргоҳи жанг майдонига менгзалиши ачинарли ҳол.\nОилавий муносабатлар доимо икки тарафдан – эрдан ҳам, хотиндан ҳам маълум қурбонликларни талаб қилади. Лекин тарафлар худбинлик қилса-чи? Ҳеч ким қурбонлик беришни истамаса – чи? Унда оила жанг майдонига айланади. Эр – хотин “Ким кучли?” мусобақасига киришади. Эр улфатларига оилада эришган “ғалабалари” ҳақида оғиз кўпиртирса, хотин эса бу беллашувда қандай макрлар билан ютиб чиққанидан гапиради. Аҳвол шу тарзда давом этса, ўттиз йилдан сўнг нима бўлади? Агар оила араваси базўр юришда давом этса ҳам турмуш дарсларини олган эр ва хотин ортга боқиб пушаймон бўлади. Қўлларида турган бахтли бўлиш имконини бой бериб, ҳаётларини ким учун яшаганларини тушунмай афсус чекадилар.\nҲаёт – сизнинг ҳаётингиз, уни ўз қўлингиз билан қурмоғингиз даркор. Ҳеч нарса ўз – ўзидан келмайди, шу қатори бахт ҳам. Бир замонлар ёнингиздаги инсонни бахтли қилишни орзулаганингизни эсланг. Ўзингиз ҳам бахтга лойиқ эканингизни ҳис қилинг. Турмуш ўртоғингизнинг қайсидир жиҳатини хуш кўрмасангиз, уни ўзгартиришга бел боғланг. Инсон ўзини ўзгартиришни истамаса, сиз ҳеч нима қилолмайсиз.\nАччиқ сўзлар ўрнини ширинлари ҳам боса олади ва ҳатто кўпроқ самара беради. Ғазабингизни босишни ўрганинг. Ҳамма нарса такрорлангани сари одатга айланади. Бирор кишидан жаҳлим чиққанида бувим доимо:\n– Болам бировдан аччиғинг чиққанида унинг сенга қилган яхшиликларини эслагингки, ғазабинг кўзингни кўр қилиб қўймасин, – дердилар.\nЭрингиз ёки хотинингиздан жаҳлингиз чиққанида унинг яхшиликларини, ширин сўзларини ёдга олинг. Кўнглингиздаги ғашлик оз бўлсада кетганини ҳис қиласиз. Жанжалга олиб борадиган тортишувларда ҳақ эканингизга тўлиқ амин бўлсангиз ҳам, буни исботлашга уринаверманг. Ўзингизни “рақиб”ингиз ўрнига қўйиб кўринг.\nБир-бирингиздан миннатдор бўлишни ўрганинг.\nШу ўринда икки мисолни келтириб ўтсам. Биринчиси:\nЯнги турмуш қурган жуфтлик. Куёв ишдан келди, уйда эса нон йўқ. Келин югуриб чиқиб:\n– Уйда нон йўқ эди, – деди ширингина қилиб.\n– Ҳозир олиб келаман-да, – дўконга шошилди куёв.\n– Ишдан чарчаб келгансиз, – қайғурди келин.\nБу сўзлардан куёвнинг кўнгли кўтарилди. Чунки аёли у ҳақида ўйлаётган эди…\nИккинчи мисол: юқорида келтирилган оила, бир неча йил ўтгандан сўнг. Ишдан чарчаб чиққан эр бозорга кириб, рўзғорга ул-бул олди. Уйга келди. Остонада хотини қошларини чимириб олди. Халтани кўздан кечиргач, эрига таъна қилди:\n– Майда картошка олманг, деб минг марта айтаман. Гўштни яна суяк қилиб берибди, кўтариб келаверибсиз.\nҲаракатлар ўша – ўша, аммо уларга муносабат ўзгарган. Энди кейинги сафар эрда бозордан нарса олгани иштиёқ ё бўлади ёки йўқ. Аёл эса яна бир ишни – бозорга бориб, ўзига ёққан картошка ва суяксиз гўшт олишни ўзи сезмаган ҳолда зиммасига юклади. Маҳалладаги аёллар билан “дардлашар” экан, эрининг қанчалар ўзгариб кетганини достон қилади. Аммо ўзидаги ўзгаришларни кўрмайди, сезмайди…\nОиладаги бахтни ҳис қилиш ва ҳис қилдира билиш асосан аёл зиммасига тушади. Бу табиий, чунки унинг табиатида фидойилик билан бирга назокат, латофат ва сабр бор.\nЭркакка эса ғурур хос, оилани турли озорлардан сақлаш туйғуси хос. Фақат ёнида буни ҳис қилдира оладиган аёли бўлсин.\nШундай экан, турмуш ўртоғингизни ўзгартиришга ҳаракат қилманг, унда ўзгариш учун иштиёқ уйғотинг.\nМутолаадан ҳар ким ўзига ярашасини олади. Зеро мақсадимиз муборак оилаларнинг барчаси бахтли ва мустаҳкам бўлсин!\nПред. Аввало гуноҳни тарк этиш керак!\nСледующая «Оммавий очарчилик!». Жанубий Судандаги вазият кескин ёмонлашди\nБанкомат ва инфокиосклар сонини камида 10 мингтага ошириш ҳамда жисмоний шахсларга нақд валютани сотиш кўзда тутилмоқда


“SkyTel” яқинда ишга тушади..ми?\n05 март 2021, Тошкент вақти: 09:30\nТўлқин 14 февраль куни “SkyTel” мобил алоқа оператори раҳбарияти компания фаолиятининг тўхтаб қолиш сабабларига бағишланган матбуот анжумани чақирди. Унда компания фаолияти тўхтатилишига сабаб бўлган баъзи тахминлар рад этилди.\nТурли манбаларда компания соҳиби Сергей Цой ва Ўзбекистон Президентининг катта қизи Гулнора Каримова ўртасидаги мулкий келишмовчиликлар “SkyTel”нинг ёпилишига сабаб бўлди каби маълумотлар ҳам пайдо бўлган эди.\nМатбуот анжуманида NCI халқаро лойиҳаси директори ва президенти Виктор Ханна бу каби тахминларни инкор этди. У “SkyTel” техник муаммолар туфайли вақтинча ишламаётганини билдирди.\nВ.Ханнанинг сўзларига қараганда, “SkyTel” дастлаб 2004 йил 17 февралда “Телесом Inc” қўшма корхонаси сифатида, асосан, хорижий сармоя асосида ташкил этилган. Қўшма корхона муассислари “Ўзбектелеком” акциядорлик компанияси ва Нью-Йоркдаги NCI халқаро лойиҳасидир. NCI нинг корхонани ташкил этишдаги улуши 70 фоиз ёки 10 миллион 10 минг доллар, “Ўзбектелеком”ники эса 30 фоиз ёки 4 миллион доллардир. Кейинчалик компания Ўзбекистон мобиль алоқа бозорига янги савдо белгиси - “SkyTel” номи билан кирган.\nВ.Ханнанинг таъкидлашича, NCI Ўзбекистонга янги компания учун шу кунгача 14 миллион доллар миқдорида сармоя киритган. Сармоялашнинг умумий ҳажми 20 миллион долларга етказилиши режалаштирилган. 2004 йилда “SkyTel” мижозлари сони 9 мингдан ошиб кетган. Ўша йилнинг дастлабки уч чорагида компания Тошкент шаҳри ва вилояти, шунингдек, Фарғона водийси, Қашқадарё, Сурхондарё ва Сирдарё вилоятларида ўз алоқа тармоғини яратган.\nВ.Ханнанинг билдиришича, 20 январга келиб компания хизмат кўрсатадиган радиочастотада тўсиқлар пайдо бўлган. Мутасадди идоралар бу муаммолар мазкур радиочастотадан давлат ташкилотлари фойдаланаётгани туфайли юзага келганини маълум қилган.\n“Бу частотани ҳарбийлар, хавфсизлик хизмати ва биринчи даражали ҳисобланадиган бошқа ташкилотлар биз билан баҳам кўряпти. Албатта, частотадан фойдаланишда улар бизнинг тижорий компаниямизга нисбатан устунликка эга”, - деди В.Ханна.\nВ.Ханна яқин кунларда “SkyTel” олдидаги муаммо бартараф этилиши ва компания тўла фаолия кўрсата бошлашини маълум қилди.


МУХОЛИФАТ ЧЕТ ЭЛДА ЭМАС, ХАЛҚ ОРАСИДА БЎЛИШИ КЕРАК! – Birdamlik.info\nМУХОЛИФАТ ЧЕТ ЭЛДА ЭМАС, ХАЛҚ ОРАСИДА БЎЛИШИ КЕРАК!\nГапнинг очиғи, биз Ўзбекистон Республикасининг биринчи президенти Ислом Каримов оламдан ўтгунга қадар юртимизда фаолият юритаётган сиёсатчилар, бош вазиру унинг ўринбосарлари, вазирлар ва мавжуд партия раҳбарларини деярли танимас, ҳатто уларнинг исм-шарифларини яхши билмас эдик. Аммо россиялик сиёсатчилар марҳум Борис Немцов, Владимир Жириновский, Геннадий Зюганов, Дмитрий Медведов, Буюк британиялик Тони Блэр, АҚШлик Жон Керри ва бошқа бир неча чет эллик сиёсатчиларни яхши танирдигу, уларни кўриб, нутқларини эшитиб ва фаолиятларини кузатиб: «қани эди, бизда ҳам ана шундай кучли сиёсатчилар, нотиқлар бўлса», деб фақат ва фақат орзу қилардик. Худога шукур, мамлакатимизда гапирадиган нотиқлару сиёсатчилар йўқ эмас, бор экан. Уларнинг борлиги И. Каримов вафотидан кейин аён бўлди. Буни бир ой ичида, деярли ҳар ҳафтада янги номлар кашф этилаётганидан билсак бўлади.\nШахсан мен шу кунларда кашф этилаётган янги номлар тугул 13 йилдан бери Бош вазир бўлиб ишлаб келаётган Шавкат Мирзиёевнинг таржимаи ҳоли, сиёсий фаолияти-ю амалга ошираётган ишлари ҳақида ҳам ҳеч нарса билмас эдим. Чунки шу пайтгача Бош вазир бўлиб ишлаб келаётган Ш. Мирзиёевнинг нутқларини, баёнотларини ва амалга оширган ишларини на газета саҳифаларида ўқиганман ва на оинаижаҳонда кўрганман. Аниқроғи, Каримов даврида нафақат Бош вазир Ш. Мирзиёевнинг, ундан бошқа бирор бир мансабдор шахснинг ёки ҳукумат аъзосининг ҳам қандайдир баёнот билан чиққанини эслай олмайман. Бугун биз Ш. Мирзиёевнигина эмас, балки унинг Адҳам Икромов, Улуғбек Рўзиқулов деган ўринбосарлари борлигини биляпмиз, Меҳнат вазирининг фамилияси Абдуҳакимов эканини аста-секинлик билан бўлса-да билиб, яқиндан таниб боряпмиз. Уларнинг ҳар хил учрашувларда иштирок этиб, нутқ сўзлаётганидан, баёнотлар билан чиқаётганидан, ҳатто ўзбек матбуоти сарлавҳаларида исм-шарифлари қўйилаётганидан воқиф бўляпмиз. Балки бу — бизнинг шахсга сиғинишдан қутулаётганимиздан далолатдир.\nБугун мамлакатимизда Президент сайлови тарғибот-ташвиқот ишлари жонланди. Мавжуд тўртта партия — «Миллий тикланиш» демократик партиясидан номзод Сарвар Отамуротов, Ўзбекистон Халқ демократик партиясидан номзод Ҳотамжон Кетмонов, «Адолат» социал-демократик партиясидан номзод Наримон Умаров ва ЎзЛиДеПдан номзод Шавкат Мирзиёевлар жойларда ўзларининг сайловолди дастурлари билан аҳолини яқиндан таништирмоқда, улар билан учрашувлар ўтказмоқда. Тан олиш керак, бу йилги Президент сайлови бўйича кампания (гарчи кимнинг президент бўлиши олдиндан маълум бўлса-да) олдинги сайловларга нисбатан ўзгачароқ тус олгани кузатилмоқда. Буни номзодларнинг ўз баёнотлари билан оммавий ахборот воситаларида кўп чиқишлар қилаётгани, муаммоларни дадил айта олаётгани ва масалани ошкорасига кўндаланг қўяётгани билан изоҳласак ҳам бўлади. Масалан, номзод Шавкат Мирзиёев гарчи ўз нутқларида биринчи президент Ислом Каримов сиёсатини давом эттиришини бот-бот такрорлаётган бўлса-да, Каримов сиёсатига тўла-тўкис ва оғишмай амал қилиш давр талабига жавоб бермаслигини ҳам беихтиёр ошкор қилиб қўйяпди. Шу ўринда унинг сўнгги икки ой ичида гапирган нутқларидан парчалар келтирамиз:\n«Халқнинг давлат органларига эмас, давлат органларининг халққа хизмат қилиш пайти келди».\n«Муаммоларнинг асосий сабаби — кадрларни танлаш, тарбиялаш ва жой-жойига қўйиш жараёнлари билан бевосита боғлиқ. Янгича ва мустақил фикрлайдиган, масъулиятли, ташаббускор, илғор бошқарув усулларини пухта ўзлаштирган, ватанпарвар, ҳалол кадрларни танлаш ва тайёрлаш бўйича самарали тизим яратилмас экан, давлат бошқарувида сифат ўзгариши юз бермайди».\n«Аксарият давлат органларининг иш услуби давр талабига жавоб бермайди».\n» Бу рақамлар жойларда одамларнинг дарду ташвишлари билан ҳеч бир мутассади раҳбар астойдил шуғулланмаётганини кўрсатади».\n«Ўзбекистонда судлар фақат айблов ҳукми чиқариш билан машғул бўлганини тан олмасдан иложи йўқ»…\nБизнингча, Ш. Мирзиёевнинг ушбу эътирофлари билвосита ўзидан олдинги шахснинг давлат бошқаруви ва кадрларни тайинлашдаги муваффақиятсизликларига бориб тақалмоқда…\nЎзбекистон Халқ демократик партиясидан номзоди қўйилган Хотамжон Кетмоновнинг сайловолди дастури ва баёнотлари ҳам борган сари кишининг диққатини ўзига жалб қилмоқда. У аҳоли бандлигини таъминлаш тизимини доимий такомиллаштириб бориш зарурлигини қайд қилмоқда. Ҳ. Кетмонов ўзининг очиқлиги билан кундан кунга сайловчилар қалбини ром қилаётир. Қуйида унинг Твиттердаги ўз саҳифасида ёритган баёнотларини келтирамиз:\n«Ўзбекистонда сиёсатчиларни ҳеч ким танимайди, бу катта муаммо». «Орамизда ўғриларнинг борлиги бизни ҳайратлантирмайди, аксинча, бизни уларнинг ҳукумат идораларида жавлон ураётгани ва милициялар таъқибига учрамасликлари ҳайратлантиради».\n«Ҳақиқий етакчи бу — жиддий, ўз позициясига эга нормал мухолифатни тан олган етакчидир. Ўзбекистон етакчиларининг энг катта нуқсони шундаки, улар буни билишмайди. Мухолифат чет элда бўлмаслиги керак! Мухолифат ҳамиша халқ ичида ва орасида бўлмоғи шарт ва зарур!».\n«Мени кўп ҳолларда бизнинг катта муаммоларимиз эмас, балки кичик сиёсий икир-чикирлар қийнайди».\n«Миллий тикланиш» партиясидан номзоди илгари сурилган Сарвар Отамуратовнинг дастуридан «миллий тикланишдан миллий юксалишга эришиш ғоясини амалга ошириш, ички сиёсатда иқтисодиётимизнинг барқарор ривожланишига, халқимизнинг фаровонлиги ошишига эришиш, мамлакатимиздаги тинчлик ва осойишталикни мустаҳкамлаш, ташқи сиёсатда миллий манфаатларни ҳимоялаш ва мақсадни илгари суриш, Ўзбекистон халқининг миллий-маданий ва маънавий-ахлоқий қадриятлари, урф-одатларини сақлаш ва бойитиш» чора-тадбирлари ўрин олган. С. Отамуротов, шунингдек, лотин ёзувини жорий этиш соҳасидаги муаммоларни ҳал этиш, ўсмирларга зарарли энергетикларни сотишни таъқиқлашни ҳам таклиф қилмоқда.\nЎзбекистон «Адолат» социал-демократик партияси томонидан Ўзбекистон Республикаси Президентлигига номзод Наримон Умаров эса «Инсон — мамлакатнинг асосий бойлиги», «Адолат — ҳаётимизнинг бош мезони», «Адолат — ҳар бир инсон учун» тамойилларини кенг кўламда жамиятга жорий этиш ниятида. Н. Умаров сиёсий ислоҳотларни янада чуқурлаштириш, демократик қадриятларнинг мустаҳкамланиши ва ривожланиши, жамиятда адолат, инсон ҳуқуқ ва эркинликлари устуворлиги таъминланиши учун бор кучини сафарбар этишга ваъда бермоқда.\nХуллас, худди олдинги сайловлардагидек бу сафарги сайловда ҳам сайловчилар барибир ҳеч нарсани ҳал қила олмасалар-да сайлов тарғиботи қизғин паллага кирмоқда. Албатта, АҚШдаги президент сайловидагидек номзодлар ўзаро дебатлар уюштириб, халқни оғзига қаратаётгани йўқ. Аммо бу сафарги сайлов арафасида қисман бўлса-да сўз эркинлиги жонлангандек. Матбуотда Бош вазирнинг «Виртуал қабулхонаси»га келиб тушаётган ўн минглаб шикоятлар завқ-шавқ билан ёритилмоқда. Шикоятларга эътибор бериб қаралса, биринчи президентнинг камчиликлари фош этилаётгани кузатилмоқда. Чунки аксарият муаммолар сўнгги икки ой ичида эмас, балки йиллар давомида ўз ечимини топмаганлиги аёнлашмоқда. Энг ачинарлиси, бу каби муаммоларнинг Ш. Мирзиёев давлатда иккинчи одам бўлган пайтида ҳал қилинмаганидадир.\nАлқисса, ўзгаришлар элас-элас кузатиляпди. Аммо асосий муаммолар эътибордан четда қоляпди. Сиёсий, диний маҳбуслар, муҳожирлар, мухолифат вакилларига оид масалаларга панжа орқасидан қараш давом этяпди. Чет элларда яшаётган миллатдошларимиз, юртдошларимизнинг Ўзбекистонга қайтишига доир талаблари инобатга олинмаяпди. Юртимиздаги мансабдорлар, зиёлилар камчиликларни рўйи-рост айтишга журъат қилмаган бир чоғда, бундай нуқсонларни баралла тилга олган сиёсий етакчилар, мухолифат фаоллари ҳамон қадрланмаяпди. Кенг оммани тўлғантираётган яна бир масала — конвертация очиқ муаммолигича қоляпди. Ваҳоланки, бу каби муаммолар нафақат энг долзарб, шу билан бирга, энг доғли муаммолар ҳисобланади. Сўз эркинлиги, матбуот эркинлиги таъминланмаяпди. Зеро, сўз эркинлигига эришмай туриб, қудратли ва демократик давлат барпо этиш амримаҳолдир.


Туркия Германиядан FETÖ раҳбарларидан бирининг топширилишини талаб қилмоқда\nТуркияда террорчилик оқими ҳисобланувчи “Параллел давлат” (FETÖ) раҳбарларидан бири Адил Оксюз Германияда эканлиги ҳақидаги хабарлардан кейин расмий Анқара Берлинга норозилик нотасини йўллади.\nДипломатик манбалар маълумотларига кўра, турк ҳукумати Германия ташқи ишлар вазирлигидан бу маълумотни ҳар томонлама ўрганиб, террорчи жойи аниқланганда унинг ҳибсга олиниши ва экстрадиция қилинишини талаб қилган.\nОксюз Туркия ҳарбий-ҳаво кучлари ҳарбийлари орасидан бўлган FETÖ тарафдорларининг “имоми” ҳисобланади. У Туркияда 2016 йил 15 июлда содир этилган давлат тўнтарувига уринишда фаол роль ўйнаган.\nМаълум қилинишича, террорчи Германиянинг бир нечта шаҳарларида пайқалган. Германия ташқи ишлар вазирлигида эса Оксюзнинг Германияда эканлиги ҳақидаги маълумотга эга эмасликлари айтилган, бироқ бу турк томонини қониқтирмаган.\nАввалроқ турк ОАВ Германиядаги турк диаспораси вакиллари Оксюзни Франкфурт ва Ульмада кўришганини ёзишган. Маълум қилинишича, Баден-Вюртемберг федерал ери раҳбарияти террорчига вақтинчалик яшашга рухсат берган.\nГерманияда бошпана бериш масалалари билан ташқи ишлар вазирлиги эмас, балки Миграция ва қочқинлар ишлари бўйича федерал бошқарма шуғулланади. Германия ҳукумати халқаро келишувларга асосланиб, бошпана сўраган шахслар ҳақида маълумот беришни рад этади.\nАввалроқ Германия ОАВ Туркиядаги давлат тўнтарувига уриниш барбод бўлгандан кейин FETÖ’нинг 4 мингга яқин тарафдори Германияга қочганини маълум қилганди.\nГермания FETÖ Адил Оксюз


Европа суди москвалик тадбиркорлар қўлига қулдай ишлаган Қозоғистон ва ўзбекистонликнинг шикоятларини кўриб чиқади\nСтрасбургдаги Инсон ҳуқуқлари бўйича Европа суди (ИҲЕС) Москванинг Голяново туманидаги озиқ-овқат дўкони эгаларининг қуллигига тушиб қолган Қозоғистон ва Ўзбекистон фуқароларининг шикоятларини кўриб чиқади. Бу ҳақда ИҲЕС сайтида айтилган.\nИҲЕС беш жабрланувчининг иккита шикоятини бирлаштирган. Биринчиси 2016 йилда Ўзбекистон фуқаролари Гулжанар Назанова ва Бакия Қосимовалар ҳамда қозоғистонлик Фотима ва Алия Мусабаевлар номидан, иккинчи ариза 2018 йилда шу давлат фуқароси Несибели Ибрагимова томонидан юборилган.\nСудда аёллар манфаатларини «Мемориал» инсон ҳуқуқлари маркази адвокатлари ҳимоя қилиши режалаштирилган, улар «Фуқаролик ёрдами» қўмитаси билан ҳамкорлик қилади. Суд Россияга иш бўйича саволлар юборади, деди қўмита.\n«ИҲЕС судланувчига — мана бу Россия — Инсон ҳуқуқлари бўйича Европа конвенциясининг мумкин бўлган бузилиши ҳақида саволлар юборади. Судланувчи суд муҳокамасидан қочиш учун аризачилар билан келишув битими тузиши мумкин. Қандай бўлмасин, ишни кўриб чиқишнинг фаол босқичи бошланади», — дея тушунтирди адвокат Иван Новиков.\nМуҳожирлар қулликда сақланаётган озиқ-овқат дўконлари Голяноводаги Уралская, Парковая ва Новосибирская кўчаларида жойлашган. Дўкон эгалари эр-хотин ва уларнинг қариндошлари.\n«Фуқароларга ёрдам» ташкилоти хабарига кўра, тадбиркорлар аёллардан ҳужжатларни олиб, Россияда меҳнат муҳожири сифатида рўйхатдан ўтказишдан бош тортган. Шу билан бирга, қурбонларнинг иши ҳеч қачон тўланмаган, уларга дўконлар биноларини тарк этиш тақиқланган, шунингдек, улар ертўлаларда ухлашларига мажбур қилинган.\n«Йиллар давомида дўкон эгалари ва ходимлари Ўзбекистон ва Қозоғистон аёлларини ҳақ тўланмайдиган меҳнатга мажбурлаб, зўрлаган, калтаклаган ва хўрлаган, агар ишлашдан бош тортса, ҳуқуқ-тартибот идоралари томонидан жавобгарликка тортилиши билан таҳдид қилган», деб ёзади «Фуқароларга ёрдам».\nҚўмита полиция ходимлари ва терговчилар жабрланувчиларга нисбатан жиноий иш қўзғатишдан бош тортганини қайд этади.


Бу ҳали ҳолва: Европа Парламенти Туркияни ЕИга олиш музокараларини музлатишга чақирди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:07 - Бу ҳали ҳолва: Европа Парламенти Туркияни ЕИга олиш музокараларини музлатишга чақирди\nМаълумки, ҳозирги Европа Иттифоқи 1951 йили “Кўмир ва пўлат бўйича Европа бирлашмаси” номли ташкилот тузишдан бошланган, 60-чи йилларда ҳозирги шаклдаги Иттифоққа айланабошлаган эди. Ҳозир ЕИнинг 28 аъзоси бор, 6 мамлакат (улардан бири - Туркия) аъзоликка номзод ҳисобланади. Туркия тахминан 50 йилдан бери бу Иттифоққа кириш учун ҳаракат қилмоқда, аммо уни аъзоликка қабул қилиш музокаралари натижасиз қолмоқда. Бунинг асосий сабаби – Туркия ЕИ давлатларига нисбатан камбағал эканлиги ва демократия етарсиз бўлганлигидир.\nЕИ Туркияда демократия етрасизлигини гапирганда, урғуни дин эркинлиги йўқлигига берарди. Туркия ЕИнинг гапларига қулоқ солиб, Ислом динига эркинлик берабошлади ва натижада Туркияда ҳокимиятга ЕИнинг демократик қадриятларига душман руҳида бўлган исломчилар келди. Ҳозир Туркия НАТО аъзоси бўлишига қарамасдан, Европанинг ва ҳатто бутун Ғарбнинг душманига айланиб бўлди. Эрдўғон асосан Путин билан оғиз-бурун ўпишиб, Ғарб билан Россия каби совуқ уруш ичига кириб бормоқда.\nЖараёнларнинг бу йўналишда кетиши – Туркиянинг ЕИга кириш эҳтимоллигини камайтириб бораётган ҳам аввалдан маълум эди. Аммо, бугун сенсация деса бўладиган воқеа юз берди. ЕИнинг қонунчилик органи бўлган Европа Парламенти голландиялик депутат Кати Пири (Kati Piri) тарафидан Туркияни аъзоликка қабул қилиш жараёни бўйича тайёрланган ҳисоботни кеча ва бугун муҳокама қилгандан кейин, Туркия билан музокараларни музлатиб қўйишга чақирувчи қарор қабул қилди. Йиғилишда иштирок этган 638 депутатдан 477 нафари бу қарор учун овоз берибди, 64 нафари бунга қарши бўлибди. 97 нафар депутат тарафсиз қолган.\nReuters Агентлигининг хабаридан тушунса бўладики, Туркияда демократия етрасизлигини аввалдан айтиб келаётган Европа Иттифоқи ҳозир Туркияда Ражаб Эрдўғоннинг исломий диктатураси мустаҳкамланаётганидан, суд органлари ҳам мустақиллигини йўқотиб, тўла исломчиларнинг қўлига ўтаётганидан, журналистларни қамашлар оммавийлашаётганидан, кечагина бир гуруҳ халқаро ҳуқуқ ҳимоячиси ташкилотларининг аъзолари (уларнинг ичида Амнисти Интернейшнл ташкилотининг Туркия бўлими раиси ва ҳатто икки чет эллик бор) Истанбулда ҳибсга олинганидан хавотирга тушмоқда. Бугун қабул қилинган Европа Парламентининг қарорида шундай дейилади: “Агар Туркияда режалаштирилаётган конституцион ўзгартиришлар тўла амалага оширилса, Туркияни ЕИга олиш бўйича музокаралар тўхтатилиши керак.”\nТуркиянинг ЕИ билан алоқалар вазири ва ташқи ишлар вазири Европа Парламентининг бу қарори бир тийинга қиммат эканлигини айтиб дарҳол баёнотлар беришлари - шунчаки масхарабозликдир.\nЕвропа Парламентининг бугунги қарори нафақат Туркия, балки, бутун Ислом дунёси учун ёмон сигналдир, дейди мухбиримиз. Туркия ва Ислом дунёсининг катта қисми давлатларни исломлаштириш йўлидан қайтмаса, Ғарб уларни ўзидан изоляция қилишни, мусулмон муҳожирларни Ғарбга киритмаслик учун тўсиқлар яратишни, кириб бўлганларни турли йўллар билан чиқариб юборишни тезлаштиради. У ҳолда Ислом дунёси қолоқлик ва қашшоқликдан чиқолмайди. Туркия ва Ислом дунёсининг расмийлари буни жуда яхши тушунадилар, аммо буни ҳозирги босқичда очиқча тан олмайдилар.\nТўғри, ҳозир уларни Россия ва Хитой рағбатлантиришга уруниши шубҳасиздир. Аммо, аслида бу икки мамлакат ҳам Ислом динига ўта салбий муносабатда эканликларини ақли бор мусулмонларнинг ҳаммаси тушунади.


Теддининг тарихини биласизми? — 21asr.uz\nАйиқ ўйинчоқлари ичида ўз исмига эга Тедди кўринишидан ғамгин, ярадор бўлсада дунё бўйлаб энг оммабоп "айиқ" ҳисобланади. Нима учун Тедди, нега ғамгин ва нима сабабдан у ярадор? Ҳа, демак унинг ҳам маълум бир тарихи бор. Қизиқувчилар учун унинг қисқача тавсифини келтириб ўтамиз.\nМаълум бўлишича, ХХ асрнинг бошларида америкалик ўйинчоқ ясовчи Моррис Мичтом, германиялик Ричард Стеиф ва Президент Теодор “Тедди” Русвельт томонидан бу ўйинчоққа асос солинган.\nТедди айиғининг номи Америка Қўшма Штатларининг олдинги президентларидан бири, одатда кўпчилик уни “Тедди” деб биладиган (гарчи буни хоҳламасада) Теодор Русвельт билан боғлиқ. Бу ном 1902 йилда Миссисипи ҳукумати бошлиғи Андрю Н. Лонгино Русвельтни у ерга таклиф қилган пайтда, Миссисипидаги айиқ овлаш саёҳати можаросидан келиб чиққан. Овда яна бир қанча овчилар мусобақалашаётган бўлиб, уларнинг кўпчилиги аллақачон ҳайвонларни ўлдирган эди. Ҳолд Коллиер бошчилигидаги Русвельт хизматчилари Америка қора айиғини узоқ вақт ҳолдан тойдириб тақиб қилади, уни тутиб, боғлаб таёқ билан уради. Хизматчилар Русвельтни бу ерга чақириб, айиқни отишни таклиф қилади.\nУ буни спортчиларга хос ҳаракат деб ўйламагани учун айиқни отишдан бош тортади, лекин уни бу бахтсизликдан қутқариш учун ўлдиришга кўрсатма беради. Бу ҳолат 1902 йил 16 ноябр куни "Вашингтон Пост"да Клиффорд Берримен томонидан сиёсий карикатура қилиб чиқарилади. Дастлабки карикатурада катта қора айиқни тутувчи лассо билан ушлаб турган тасвири бор эди ва бу рамзий маъно Русвельтнинг ғазабини келтиради, кейинроқ унинг бошқа сонларида ва Берриманнинг навбатдаги карикатураларида айиқ кичикроқ ва ёқимлироқ қилиб тасвирланади.\nМоррис Мичтом Русвельтнинг расмини кўради ва бу карикатура Моррисни Тедди айиғини яратишга илҳомлантиради. У кичкинагина юмшоқ айиқ боласини яратади ва Русвельтга айиқни жўнатиб, унинг исмидан фойдаланишга рухсат олгандан кейин маҳсулотни “Тедди айиғи” белгиси билан дўкон ойналарига жойлаштиради. Ўйинчоқлар тезда муваффақият қозонади ва Мичтом идеал янгиликка асос солади.\nХудди шу вақтда Германияда Мичтомнинг айиғидан бехабар Стеиф фирмаси Ричард Стеифнинг дизайни билан тўлдирилган айиқ ишлаб чиқарди. Стеиф 1903 йили мартда Лейпзиг Ўйинчоқлар Ярмакасида уни намойиш қилади. Янгилик у ерда Жорж Боргфелд & Нью Ёрк компанияси учун харидор Ҳерман Берг томонидан кўрилади. У Қўшма Штатларга 3 000 та ўйинчоқ юборишга буюртма беради. Стеифнинг қайдномалари айиқлар ишлаб чиқарилганилигини кўрсатган бўлсада, улар АҚШга келганлиги қайд этилмаган, аммо “55ПБ” деб ном олган айиқларнинг кема ҳалокатига учраши ҳақидаги ҳикояси бор эди. Шундай қилиб Стеиф ва Мичтом кўриниши бир хил Тедди айиқларини чиқараётган эди. Трансатлантик алоқаларнинг ёмонлиги сабабли улар бундан бехабар эдилар\nШимолий Америкалик педагог Сеймоур Итон Русвельт айиқлари ҳақида бир қанча болалар китоблари ёзади, бастакор Жон Волтер Бреттон 1907 йилда “Тедди айиқларининг сайри” мусиқасини басталайди, 1932 йилда эса лирик шоир Жим Кеннеди унга сўзлар ёзади.\nОлдин тедди айиқлари ҳақиқий айиққа ўхшатиб узун тумшуқ ва маржондек кўзлар билан ишлаб чиқарилган бўлиб, ҳозирги айиқлардаги каттароқ кўзлар, пешоналар ва кичиқроқ бурунлар, чақалоқларникига ўхшаш юз кўриниши ўйинчоқларнинг ёқимлилигини оширди. Шунингдек, айиқнинг ҳар хил турлари – қутб айиғи, гризли айиғи ва пандалар акс этган тедди айиқлари ҳам ишлаб чиқарилди.\nАввалига айиқлар мохер (ангорка жуни) билан қопланган бўлиб, бугунги Тедди айиқлари кенг тарқалган савдо матолари, кўпинча синтетик мўйнали кийимлардан ишлаб чиқарилади.\nБолалар ўйинчоғи бўлган Тедди айиғи бугун эртак, қўшиқ ва филмларда машҳур. Ҳақиқий айиқ болачасига ўхшатиб яратилган илк пайтдан буён теддиларнинг ўзгача шакли, стили, ранги ва матоси бор. Маълум бўлишича,оммавий аукционларда олдинги ва ноёб теддилар намойиш қилиниб, аукционерларнинг қадрли буюмларига айланган. Айиқлар ичида тедди болалар учун энг оммабоп совға ва у тез-тез улғайган йигит-қизларга севгисини ифодалашда, табриклашда ёки ҳамдардлик билдирилганда берилади.\nУнинг бу қадар оммалашиб кетганлигининг асл сабаби – балки унинг мана шундай тарихи борлигидадир. Яна ким билсин?!\n“Лаббай”чи муҳаррирлар замони ўтди


Бўлим бошлиғи - Қарабаев Жамшид Рустамович\nМанзил: Манзил: Наманган.ш., Уйчи кўча, 316 уй.\nТел: 8 (369) 227-21-05\nПочта индекси: 716019\nВазирлар Маҳкамасининг 2011 йил 18 мартдаги 07/2-1-6 сонли топшириғи, Ўзбекистон Республикаси Меҳнат ва аҳолини ижтимоий муҳофаза қилиш вазирлигининг 2011 йил 26 февралдаги 02-06/592-сонли, Олий ва ўрта махсус таълим вазирлигининг 2011 йил 26 февралдаги № 84-04-99 сонли ҳамда 2011 йил 18 мартдаги № 87-04-133 сонли “Айрим штат бирликларини жорий этиш тўғрисида”ги модемномаларига асосан Наманган давлат университетида 2011 йил 19 мартдан “Академик литсей ва касб-ҳунар коллежлари билан ишлаш бўлими”ташкил этилган.\nБугунги кунда Наманган давлат университети қошидаги 3 та академик литсей ҳамда ОЎМТВги томонидан бириктирилган 35 та касб-ҳунар коллежлари билан ўзаро ҳамкорлик шартномалари тузилган. Шаҳар ва туманлардаги бириктирилган барча АЛ ва КҲКларида университетдаги мавжуд кафедраларнинг филиаллари ташкил этилган. Мазкур АЛ ва КҲКларига малакали профессор-ўқитувчилар жалб этилган ва кафедра филиали мудири этиб тайинланган.\nМазкур ўрта махсус, касб-ҳунар таълими муассасаларида таълимнинг узвийлиги ва узлуксизлигини таъминлашга қаратилган ҳамкорлик ишлари қуйидаги ёъналишларда амалга оширилади:\n- НамДУ қошидаги академик литсейлар билан ҳамкорлик;\n- шартнома асосида касб-ҳунар коллежлари билан ҳамкорлик;\n- ЎМКҲТМ ўқитувчиларининг малакасини ошириш ва уларни қайта тайёрлаш.\n-Ўзбекистон Республикаси Президенти фармонлари, фармойишлари, қарорлари, Вазирлар Маҳкамасининг қарорлари, Олий ва ўрта махсус таълим вазирлигининг Ҳайъат қарорлари, буйруқлари, модемограммалари, ёъриқ хатлари, телефонограммаларини, шунингдек, ректор буйруқларининг факултетлар, кафедралар, бўлимларда бажарилишини таъминлаш ва мониторингини олиб бориш;\n-ҳамкор академик литсей ва касб-ҳунар коллежларининг мурожаатлари асосида университет профессор-ўқитувчиларини ўриндошлик асосида жалб қилиш;\n-университет ахборот ресурс марказида мавжуд бўлган анъанавий ва электрон ўқув адабиётларидан ҳамкор академик литсей ва касб-ҳунар коллежларининг педагог-ўқитувчиларининг фойдаланишлари учун шароитлар яратиб бериш;\n-ҳамкор академик литсей ва касб-ҳунар коллежларига келтирилган замонавий асбоб-ускуналарни ишга тушириш, янги лаборатория ишларини ёълга қўйиш ва ўқув жараёнига жорий этишда амалий ёрдам кўрсатиш;\n-академик литсей ва касб-ҳунар коллежлари билан расмийлаштирилган ҳамкорлик шартномалари ижросини назорат қилиш;\nБолим ходимлари таркиби:\nҲозирги кунда академик литсей ва касб-ҳунар коллежлари билан ишлаш бўлимида2 нафар ходим иш юритиб келмоқда.\n1. Қарабаев Жамшид Рустамович - бўлим бошлиғи\n2. Мўминов Қодиржон Турғунович - бўлим услубчиси


Ботиршер супержанг бўладиган кечада рингга чиқади\n18 ноябрь, 2016, 10:10\n19 ноябрь куни АҚШнинг Невада штати Лас-Вегас шаҳрида ташкил этиладиган профессионал бокс кечасида россиялик Сергей Ковалёв ва америкалик Андре Уорд ярим оғир вазнда WBA (Super), WBO ҳамда IBF йўналишлари чемпионлик камари учун жанг қилади.\nT-Mobile Arena мажмуасида бўладиган профессионал бокс кечасини миллионлаб бокс мухлислари ва мутахассислар кузатиб боради. Ушбу кечада ўзбек бокс мактаби тарбияланувчиси Ботиршер Обидов ҳам жанг ўтказади.\nПрофессионал боксчи сифатида саккизинчи жангини ўтказаётган ҳамюртимизнинг бу галги рақиби россиялик енгилмас боксчи Баҳром Муртазалиев бўлади. Икки йилдан буён профессионал бокс жангларида қатнашаётган Баҳром олти жангдан тўрттасида рақибиларини нокаут қилган.\nЎтган йилдан бери профессионал боксда қатнашаётган Ботиршер Обидов эса олтита ғалаба (иккита нокаут) ва битта дуранг қайд этган.\nБотиршер ва Баҳром ўртасидаги жанг сакктз раунд қилиб белгиланган.\nБўлажак муҳим жангда ўзбек боксчисига омад тилаймиз!


С начала работы biznes-daily.uz 11 897 016\n“Obida riel proffesional” МЧЖ бошланғич баҳоси ошиб бориши тартибида ўтказиладиган очиқ аукцион савдога таклиф этади!\n“Ўзбекистон почтаси” АЖ Фарғона филиалининг 09.12.2019 йилдаги 39-03/1063- буюртманомасига асосан жамиятга қарашли бўлган: 1. Қува тумани Терактаги қишлоғида жойлашган почта биноси, умумий ер майдони 52,36 м2, бошланғич баҳоси – 29 863 000 сўм. 2. Қува тумани, Тинчлик МФЙ, Кайкуббод кўчасида жойлашган почта биноси, 39,01 м2, бошланғич баҳоси – 9 635 000 сўм. 3. Қува тумани, Болалик қишлоғида жойлашган почта биноси, 30,6 м2, бошланғич баҳоси – 19 246 000 сўм. 4. Қува тумани, Султонобод қишлоғида жойлашган почта биноси, 63,08 м2, бошланғич баҳоси – 30 434 000 сўм. 5 Марғилон шаҳри, Пичоқчи МФЙ, Бобораҳим Машраб 4-уйда жойлашган почта алмашув пункти, 159,05 м2, бошланғич баҳоси – 19 677 000 сўм. 6. Тошлоқ тумани, Хонариқ МФЙда жойлашган почта биноси, 73,63 м2, бошланғич баҳоси – 18 475 000 сўм. 7. Қўштепа тумани, Қўрғонча қишлоғида жойлашган почта биноси, 39,2 м2, бошланғич баҳоси – 12 677 000 сўм. 8. Фарғона тумани, Шоҳимардон МФЙ, Янгиобод қишлоғида жойлашган почта биноси, ум. майдони 25,46 м2, бошланғич баҳоси – 120 031 000 сўм. 9. Фарғона тумани, Обод МФЙ, Юқоривод қишлоғида жойлашган почта биноси, ум. майдони 23,80 м2, бошланғич баҳоси – 12 514 000 сўм. 10. Фарғона тумани, Қўрғонтепа МФЙ почта биноси, ум. майдони 82,72 м2, бошланғич баҳоси – 36 886 000 сўм. 11. Фарғона тумани, Миндонобод қишлоғида жойлашган почта биноси, ум. майдони 22,10 м2, бошланғич баҳоси – 8 679 000 сўм. 12. Ўзбекистон тумани, Яйпан шаҳарчасида жойлашган матбуот бўлими биноси, ум. майдони 606,95 м2, бошланғич баҳоси – 43 971 000 сўм. 13. Қўқон шаҳри, 49 МФЙ, Мовароуннаҳр 27-уйда жойлашган 8-алоқа бўлими биноси, ум. майдони 2965,83 м2, бошланғич баҳоси – 673 118 000 сўм. 14. Данғара тумани, Мулкобот МФЙ, Урганжи қишлоғида жойлашган почта биноси, ум. майдони 136,90 м2, бошланғич баҳоси – 52 096 000 сўм. 15. Данғара тумани, Тайпоқ МФЙ, Олаҳамак қишлоғида жойлашган почта биноси, ум. майдони 455 м2, бошланғич баҳоси – 111 442 000 сўм. 16. Бувайда тумани, Бештерак қишлоғида жойлашган почта биноси, ум. майдони 15,99 м2, бошланғич баҳоси – 10 978 000 сўм. 17. Бувайда тумани, Деҳқонобод қишлоғида жойлашган почта биноси, ум. майдони 20 м2, бошланғич баҳоси – 13 066 000 сўм. 18. Бувайда тумани, Жалоер қишлоғида жойлашган почта биноси, ум. майдони 15,95 м2, бошланғич баҳоси – 11 480 000 сўм. 19. Бувайда тумани, Қоратепа қишлоғида жойлашган почта биноси, ум. майдони 20,16 м2, бошланғич баҳоси – 13 617 000 сўм. 20. Ёзёвон тумани, Сувлиариқ қишлоғида жойлашган почта биноси, ум. майдони 57,17 м2, бошланғич баҳоси – 26 256 000 сўм. 21. Учкўприк тумани, Олмурод қишлоғида жойлашган почта биноси, ум. майдони 12,70 м2, бошланғич баҳоси – 8 991 000 сўм. 22. Сўх тумани, Ҳушёр қишлоғида жойлашган почта биноси, ум. майдони 44,92 м2, бошланғич баҳоси – 25 412 000 сўм. 23. Олтиариқ тумани, Қизилтепа қишлоғида жойлашган почта биноси, ум. майдони 126,95 м2, бошланғич баҳоси – 37 507 000 сўм. 24. Олтиариқ тумани, Зилха қишлоғида жойлашган почта биноси, ум. майдони 21,12 м2, бошланғич баҳоси – 10 964 000 сўм. Аукцион савдо 2020 йил 15 январь куни соат 11.00 дан бошлаб ўтказилади.\nОчиқ аукцион савдо Фарғона шаҳри, Қомус кўчаси, 40-уйда бўлиб ўтишини маълум қилади.\nАукцион савдода иштирок этиш учун талабгорлардан аризалар қабул қилинади. Аризаларни қабул қилишнинг охирги муддати: 2020 йил 13 январь куни соат 18.00 гача. Мулкларни сотиш юзасидан савдо бўлиб ўтмаган тақдирда 4 (тўрт) маротаба қайта савдо бўлиб ўтиши ва ушбу савдо ҳафтада 2 марта ўтказилишини маълум қиламиз.\nАукцион савдода қатнашиш учун талабгорлар савдо ташкилотчиси билан тузиладиган закалат келишувига асосан, мулк бошланғич баҳосининг 10 фоизидан кам бўлмаган миқдорда закалат пулини тўлов ҳужжатида савдо объектининг номи ва манзилини кўрсатган ҳолда савдо ташкилотчиси “Obida riel proffesional” МЧЖнинг “Савдогарбанк” АТБ Фарғона вилояти филиалидаги қуйидаги ҳисоб рақамга тўлашлари лозим: 20208000904966256001, МФО 00500, СТИР 302256866. Савдо натижаси савдо ғолибига кўра сотувчи билан 10 кун ичида олди-сотди шартномасини тузиш ва у бўйича тўловларни амалга ошириш мажбурияти юкланади.\nАризаларни қабул қилиш ва савдо ўтказиш манзили: Фарғона шаҳри, Қомус кўчаси, 40-уй.


ЎзА - Гурлан тумани ҳокими Алишер Салаев: “Ҳеч бир фермернинг шахсияти ва қадр-қимматига тегадиган ҳақорат қилмадим, урмадим”\n15.03.2019 09:28 Чоп этиш версияси\nГурлан тумани ҳокими Алишер Салаев: “Ҳеч бир фермернинг шахсияти ва қадр-қимматига тегадиган ҳақорат қилмадим, урмадим”\nАйрим интернет сайтларида Хоразм вилояти Гурлан тумани ҳокими Алишер Салаев жорий йил 11 март куни ҳокимлик биносида фермерлар билан бўлган йиғилишда отасининг ўрнига келган фермернинг ўғли Дилшод Дўстметовни ҳақорат қилиб, стул билан бошига ургани ҳақида хабар тарқалди. Қизғин мунозарага сабаб бўлаётган бу воқеа аслида қандай бўлган эди?\nЎзА мухбири мазкур воқеа сабабларини ўрганиш ва масалага ойдинлик киритиш мақсадида Гурлан тумани ҳокими А.Салаев билан учрашди.\n–2018 йил 3 декабрь куни туманга ҳоким қилиб тайинландим, – дейди А.Салаев. – Гурлан аграр туман ҳисобланади. Аҳолисининг кўпчилиги деҳқончилик, хусусан, шоли етиштириш билан шуғулланади. Туманда ҳар йили асосан шоли экилади. Шу сабабдан фермерларнинг кўпчилиги дала маданияти деганда, асосан фақат шоличиликни тушунади. Аммо қишлоқ хўжалигида томорқа, паррандачилик, чорвачилик, полиз, мева-сабзавот, узумчилик каби бошқа йўналишлар ҳам бор. Туман аҳолисининг эҳтиёжига кетадиган маҳсулотларнинг 80 фоизи четдан, яъни бошқа туманлардан олиб келинади. Ҳатто мевали ва манзарали дарахт экиш борасида ҳам сезиларли даражада бошқа туманлардан орқада. Мисол учун, шу баҳорда ҳам 2 миллиард сўм ҳокимлик маблағи эвазига бошқа тумандан дарахт кўчатлари сотиб олинди. Ваҳоланки, туманнинг ўзида қанча-қанча бўш майдонлар қаровсиз ётибди. Шу ерларда ана шу кўчатларни кимдир етиштирганида шунча маблағ туманимизнинг ўзида қоларди. Тумандаги 202 фермер хўжалиги раҳбарлари ва туман мутасаддиларини дала маданиятини ошириш, томорқа, кўкаламзорлаштириш ва бошқа масалалар бўйича қўшни Янгибозор тумани фермерлари тажрибасини ўрганиш мақсадида семинар ташкил қилдик. Икки туман чегарасида барчамиз учрашдик. Қўшни туманнинг 150 фермери барчаси ҳудуд раҳбарлари бошчилигида тартиб билан турибди. Аммо, бизнинг туман фермерларининг 57 нафари ушбу учрашувга келмади. Янгибозорлик фермерлар фаолиятини кузатдик, ўргандик. Кейинроқ семинарда иштирок этмаган фермерлар учун иккита автобусда ўша йўналиш бўйлаб қайтадан сайр ташкил этилди. Бироқ, барибир 12 фермер хўжалиги раҳбари ушбу тадбирга яна келмади. Кўрган ва кузатганларимизни маслаҳатлашиб, туманимиз қишлоқ хўжалигини тубдан ўзгартириш мақсадида ҳокимлик залида йиғилиш ўтказилди. Семинарда қатнашмаган фермерларни турғаздим. Жаҳлим чиқиб, аччиқ-чучук сўзлар айтдим. Аммо шахсиятига, уларнинг қадр-қиммати ва шаънига тегадиган ҳеч қандай сўз ишлатмадим. Уларни уриш ёки калтаклаш ниятим ҳам йўқ эди. Ҳеч кимни стул билан урмадим. Ишонмасангиз, шу мажлисда иштирок этган хоҳлаган одамдан сўраб кўринг!\nИнтернет нашрлари томонидан ушбу воқеада жабрланувчи қилиб кўрсатилаётган “Саху Диёри” фермер хўжалиги раҳбари Шуҳрат Дўсимметов билан ҳам гаплашдик.\n–Ўғлим Дилшод Дўстметов фермерлик билан шуғуллана бошлаганига энди бир йил бўляпти. Ўша куни менинг мазам йўқлиги ҳамда ўғлим хўжаликнинг иш юритувчиси бўлгани сабаб ўрнимга борган. 12 нафар фермер қаторида турган. Бироқ, ҳоким айнан менинг ўғлимга нисбатан ҳақоратли сўзларни йўлламаган. Бақирган, барчани дангасаликда айблаб, койиган. Кеча интернетда чоп этилган мақолани ўғлим билан ўқиб кўрдик. Воқеани жуда бўрттириб юборишибди. Ўғлим Дилшодни ҳоким стул билан урган, дегани ғирт ёлғон. Дилшоднинг айтишича, ҳоким ўзи ўтирган столни бир неча бор жаҳл билан муштлаган.


Latifa.uz — Автобусга оғир сумкалар билан чиққан аёл бирорта бўш ўриндиқ топа олмабди. Ўтирган эркак йўловчилар эса ўзини ухлаётгандек кўзини юмиб олибди. Аёл овоз чиқариб: — Тушунарли, бирорта ҳам эркак йўқ экан, - деса, ўтирганлардан бири: — Эркаклар бор. Ўриндиқлар йўқ, - дермиш.\nАвтобусга оғир сумкалар билан чиққан аёл бирорта бўш ўриндиқ топа олмабди. Ўтирган эркак йўловчилар эса ўзини ухлаётгандек кўзини юмиб олибди.\nАёл овоз чиқариб:\n— Тушунарли, бирорта ҳам эркак йўқ экан, - деса, ўтирганлардан бири:\n— Эркаклар бор. Ўриндиқлар йўқ, - дермиш.\n#Аёллар #Эркаклар #Транспортда


Туркия банкларидаги қарзлар кризиси - | Hizb-Uzbekiston.info\nHome›АР-РОЯ ГАЗЕТАСИ›Туркия банкларидаги қарзлар кризиси\nДоктор Муҳаммад Жийлоний қаламига мансуб\nРейтер ахборот агентлиги молиявий бозор рейтингини ўрганувчи (STANDARD and POORS) компаниясига таяниб билдиришича, Туркия банклари тўлов муддати ўтиб кетган қарзлар кризисидан азият чекмоқда. Чунки банклардан олинган умумий қарзларнинг 8 %ини банк секторидаги мана шу муддати ўтиб кетган қарзлар ташкил қилади. Шунинг учун Туркия иқтисодиёти келажакда ғоят оғир муаммоларга юз тутиши мумкин. Гап шундаки, 188 миллиард турк лираси миқдоридаги муддати ўтиб кетган қарзнинг ҳаммаси ёки бир қисми ишончсиз қарзга айланиб қолиши мумкин. Зеро, бу маблағ 2353 миллиард лира миқдоридаги банклар томонидан берилган умумий кредит-қарзларнинг 8 %ини ташкил қилади.\nМуддати ўтиб кетган қарзлар шундан иборатки, муддатидан 90 кун ўтиб кетади, аммо қарздорлар қарздан ёки қарз активидан ёки иккаласидан келиб чиққан процент-рибони тўлашга қодир бўлолмай қоладилар. Бугунги кунда муддати ўтиб кетган қарзлар нисбати дунёдаги энг катта нисбат ҳисобланмоқда. STANDARD end POORS ҳисоботига кўра, муддати ўтиб кетган қарзлар миқдорининг кўтарилиб кетиши ва бир йил олдингига нисбатан икки баробарга ўсиши турк лираси баҳоси пасайиб кетишининг табиий натижасидир. Чунки турк лирасининг долларга нисбатан баҳоси бир йил олдингига нисбатан тахминан 30 %га пасайиб кетган.\nАгар Туркия молиявий ва иқтисодий вазиятни тузатмаса, STANDARD end POORS кредит қийматини пасайтириши мумкин. Таҳлилчилар тахминича, турк лираси келаётган уч йил мобайнида бир долларга 6.88 лирагача тушиши керак.\nҲар қандай молиявий банк тизими, шу жумладан Туркияда муддати ўтиб кетган қарзлар анча таъсирга эга. Чунки у банкларнинг кредит эвазига лойиҳаларни доимий молиялаштира олишининг асосий кўрсаткичидир. Қарздорлар қарзлар, ёки уларнинг фоизлари ва хизматларини тўлай олмай қолганда, уларнинг банк олдидаги мажбуриятларини бажариши орқали банкка қайтаётган пуллар миқдори озайиб бораверади.\nҚарздорлар 188 миллиард лирани тўлай олмай қолса, банклар ўз ишини тўхтатмаслик ва қарз беришда давом этиш учун қарз сўровчиларга берадиган қарз қийматини ушбу қарзларни тўлаш талаб қилинган йиллар давомида 188 миллиард лирага пасайтиришга мажбур бўлади. Агар йиллик қарз тўлаш қиймати муддати ўтиб кетган қарзлар қийматининг (188 миллиард лиранинг) масалан 20 %ига тенг келса, яъни 37,6 миллиард лира бўлса ҳамда умумий қарзларнинг тўлаш керак бўлган қиймати 470 миллиард лирани ташкил қилса, банк 470-37,6=432,4 миллиард лира миқдорида қарз бериши мумкин. Аммо Грецияда бўлгани каби кредит етишмаслиги 50 % бўлса, унда банклар 197 миллиард лира, яъни 36 миллиард доллар бера олади. Бу Туркия иқтисодидек улкан иқтисодни идора қилишга кифоя қилмайди. Шунингдек, бу ишлаб чиқариш ва пул айланиш фалаж бўлиб қолишини англатади.\nЭслатиб ўтиш жоизки, қарзлар муаммоси ва муваффақиятсизлиги, ҳатто бугунгидек 8 % даражада ҳам, Туркия иқтисодиётида жуда кўплаб лойиҳаларнинг амалга оширилишида муаммо яратиши мумкин. Хусусан, ушбу турли молиялаштирувчи лойиҳаларнинг аксари, ҳар турли кредитлардан иборат. Оқибатда, маълум кредит тўлови муаммоси бошқа кредитлар тўлови муаммосига олиб бораверади ва ҳоказо… Муддати ўтиб кетган қарзлар миқдори қарийб бир йил ичида 4 %дан 8 % фоизга кўтарилишининг сабаби ҳам шу бўлса керак. Агар 2008 йилги кризис пайтидаги муддати ўтиб кетган қарзлар суратига назар ташласак у секин аста ўсиб, 2010 йилда энг баланд чўққига чиққанини кўрамиз. Буни қуйидаги тарзда баён қилиш мумкин:\nФоиз эвазига ва одамларнинг бойлиги эвазига ишлайдиган банклар зарар кўраётган бир вазиятда риболи кредитларга ва лойиҳаларни рибо билан лойиҳалаштиришга суянадиган иқтисод қулаб бораверади. Бу нарса дунёдаги иқтисодлар, шу жумладан Туркиянинг бугунги иқтисодига зарба беради. Одамлар ўзлари гувоҳ бўлиб турган иқтисодларининг вайрон бўлиши ва бойликларининг зое кетишидан ибрат олмайдилар ва яна ўша ишларини қилаверишади. Улар банклари ва рибо масканларига етган ҳалокатни кўриб турсаларда ибрат олмайдилар. Улар ўз гуноҳлари туфайли Аллоҳ ҳалок қилган кишилар олдидан ўтиб ибрат олмайдиган кимсаларга ўхшайдилар.\n﴿ثُمَّ دَمَّرْنَا الْآخَرِينَ * وَإِنَّكُمْ لَتَمُرُّونَ عَلَيْهِم مُّصْبِحِينَ * وَبِاللَّيْلِ أَفَلَا تَعْقِلُونَ﴾\n«Сўнгра бошқаларни (яъни Лутни ёлғончи қилганларни) ҳалок қилдик. (Эй Макка аҳли) аниқки, сизлар эртаю кеч уларнинг устидан ўтиб турурсизлар. Ахир ақл юргизмайсизларми (яъни Лутнинг қавми бошига тушган ҳалокат сизларнинг ҳам бошингизга тушиб қолишидан қўрқмайсизларми)?!» [Соффат 136-138]\n﴿وَكَأَيِّن مِّنْ آيَةٍ فِي السَّمَاوَاتِ وَالْأَرْضِ يَمُرُّونَ عَلَيْهَا وَهُمْ عَنْهَا مُعْرِضُونَ﴾\n«Осмонлар ва ерда (Аллоҳнинг борлиги ва бирлигига далолат қилгувчи) қанчадан-қанча оят-аломатлар бордир. (Лекин) улар бу оятлардан юз ўгирган ҳолларида ўтиб кетаверадилар» [Юсуф 105]\nНаҳотки Туркия ва бошқа исломий юртлардаги мусулмонлар рибо энг катта офат экани ҳамда у уларнинг бойликларини йўқ қилиши ва иқтисодларини вайрон қилишини тушунмасалар? Наҳотки улар Аллоҳ Таолонинг\n﴿وَمَا آتَيْتُم مِّن رِّبًا لِّيَرْبُوَ فِي أَمْوَالِ النَّاسِ فَلَا يَرْبُو عِندَ اللَّهِ﴾\n«Сизлар одамларнинг моллари ичида зиёда бўлиб (қайтиши) учун берган судхўрлик-фойдахўрликдан иборат бўлган пул-молларингиз (яъни совға-саломларингиз) Аллоҳ наздида зиёда (савоб) олишингизга сабаб бўлмас» [Рум 39]\nоятини тушунмасалар? Наҳотки улар одамларнинг бойликлари эвазига ўсадиган ҳамда ишлаб чиқариш ва ресурсларнинг кўплигига алоқаси бўлмаган рибо эвазига ўсадиган мол офат эканини билмасалар? Наҳотки улар бу каби моллар агар ёқадиган бошқа нарса топа олмаса ўзига ўзи ўт қўйишини билмасалар?\nНаҳотки Аллоҳ ва охират кунига имон келтирган киши инсониятга йўлиқиши мумкин бўлган энг қаттиқ уруш Азиз ва Буюк Аллоҳ томонидан бўлган уруш эканини ҳамда бу урушдан қутулиш мумкин эмаслигини билмаса? Аллоҳ Таоло ўз китобида рибо ейдиган ва рибо эвазига молини кўпайтирадиган кимсаларга қарши уруш эълон қилди.\n﴿يَا أَيُّهَا الَّذِينَ آمَنُوا اتَّقُوا اللَّهَ وَذَرُوا مَا بَقِيَ مِنَ الرِّبَا إِن كُنتُم مُّؤْمِنِينَ * فَإِن لَّمْ تَفْعَلُوا فَأْذَنُوا بِحَرْبٍ مِّنَ اللَّهِ وَرَسُولِهِ ۖ وَإِن تُبْتُمْ فَلَكُمْ رُءُوسُ أَمْوَالِكُمْ لَا تَظْلِمُونَ وَلَا تُظْلَمُونَ﴾\n«Эй мўминлар, Аллоҳдан қўрқингиз ва агар чиндан мўмин бўлсангизлар, судхўрлик сарқитларини тарк қилингиз. (Яъни одамларга берган қарзларингиздан чиқадиган фойдани олмангиз). Энди агар (фармонимизни) қилмасангиз, у ҳолда Аллоҳ ва пайғамбари томонидан бўлган урушни билиб қўйинг! Агар тавба қилсангиз, дастмоянгиз ўзингизга — золим ҳам, мазлум ҳам бўлмайсиз» [Бақара 278-279]\nМуқаррар ва маҳкам тутиш шарт бўлган ҳақиқат шуки, риболи банк тизими капиталистик иқтисод низомининг бир қисмидир. У илмоний демократик низом билан ҳамроҳ ҳамда дин ва Исломни одамларнинг ҳаёти ва ишларидан узоқлаштириш ақидасидан келиб чиққандир. Бу каби офат, катта мусибат ва ҳалокатдан исломий иқтисодий низомни татбиқ этиш орқали халос бўлиш мумкин. Исломий иқтисодий низом эса, сиёсий низом билан ҳамда Пайғамбарлик минҳожи асосидаги исломий давлат билан ҳамроҳдир. Шунингдек у Аллоҳ Таолони шериксиз маъбуд, илоҳ ва парвардигор деб ишонган ақлий ақидадан келиб чиққандир. Мусулмонлар халифаси Туркия ва бошқа исломий юртлардаги одамлар олдида фақат мана шу низом ва ақида билан туради. Росулуллоҳ ﷺ айтадилар:\n«أَلَا كُلُّ رِباً مَوْضُوعٌ»\n«Ҳар қандай рибо бекордир», яъни рибо эвазига тузилган битимга риоя қилинмайди.\nФаластин босқинчилари бўлмиш яҳудийлар билан алоқа ўрнатиш сари ҳаллослаб чопаётган мана шу Туркиядир «Эрдогандир» Ғазо қамали очилмас экан, Туркиянинг яҳудийлар давлати билан алоқаларни нормаллаштириши кутилмайди Туркия-Россия муносабатларидаги сўнгги ўзгаришлар Туркия АҚШдан Суриядаги курд жамоаларига босим ўтказишни талаб қилмоқда\nЭй давлат раҳбарлари наҳотки қочқинлар кризисини бартараф этиш қўлингиздан келмаса?!\nТунис парламенти Ислом аҳкомларини улоқтирмоқда


БАЙРАМ ТУҲФАСИ УЧУН ҚАНДАЙ КИТОБ ОЛДИНГИЗ? | "Оила" маркази\nБАЙРАМ ТУҲФАСИ УЧУН ҚАНДАЙ КИТОБ ОЛДИНГИЗ?\nБутун дунёда 2 апрель куни Халқаро болалар китоби куни сифатида кенг нишонланади. Ушбу сана эртакчи-ёзувчи Ганс Христиан Андерсеннинг таваллуд топган кунида нишонланиши белгиланган.\nКундалик ҳаётимизда турли-туман байрамлар кўп. Уларни катта тантана ва тараддудлар билан қарши олишга одатланганмиз. Халқаро болалар китоби кунига ўхшаш саналар эса аксарият одамларнинг ёдида қолмайди. Аммо бу кунни ҳам худди катта байрамдек нишонлашни одат қилиш ҳар бир оилага бир олам зиё бағишлайди.\nБугунги кунда ота-оналар, ҳатто педагоглар ҳам болаларни китобга ошно қилиш қийин масала эканлигини таъкидлашяпти. Сабаби ўша ҳаммага маълум бўлган омиллар: компьютер, интернет, телефон ва хоказо. Тўғри, бу воситаларнинг таъсири китобга қараганда кучли. Ранглар, ҳаракатлар, овоз болани бир лаҳзада ўзига асир этади. Аммо ўша воситани боланинг қўлига тутқазаётган ким? Албатта, катталарнинг ўзи. Оналар эртак айтишдан кўра, фарзандларининг жажжи қўлларига катта смартфонни тутқазадилар. Унда Сеҳрли қалпоқча дейсизми, Она эчки ва унинг болалари, Қизалоқ ва маймоқ, Бўғирсоқ каби барча эртак қаҳрамонларини лаҳзада жамулжам қилиш мумкин.\nАллани ҳам турли-туманини топиб, болага эшиттириб ухлатиш мумкин. Аммо биз ишимизга енгиллик келтирган бу қурилмадан миннатдор бўлганимиз чоғи фарзандимизнинг руҳиятига ҳам енгил-елпиликни олиб кирганимизни сезмай қоламиз. Энди шовқинга ўрганган болани эртак тинглашга кўндириб бўлармиди. Ёки биз ота-оналар ишларимиз тугагач дарров интернетни тафтиш қилишга тушишимиз тайин. Қани дунёда нима гаплар экан?! Бизнинг ҳам болаларимизга эртак ўқиб беришга кўникишимиз қийин.\n— Мен фарзандимга ҳар маошимдан китоблар олиб бераман. Ҳикоя, роман, энциклопедия, қизиқарли китоблар, хуллас ёшига мослаб олиб келавераман. Аммо у ўқимайди. Китобларни фақат жовонга териб ясатиб қўяди, — дейди ўсмир ёшдаги боланинг онаси.\nБу кўпчилик ота-оналарни қийнайдиган масала. Аммо бунинг ҳам ечими бор, дея ўз фикрида қатъий турувчи педагог, Термиз шаҳридаги 13- мактабнинг она тили ва адабиёт ўқитувчиси Моҳира Чориева шундай дейди:\n— Ҳозирги болаларнинг китоб ўқимаслигини табиий деб, қабул қилиб, бунинг устида нолиш, қуруқ қайғуришдан чекланиб, уларни китоб ўқишга ўргатиш борасидаги методларимизни ишга солайлик. Мактаб кутубхоначимиз Нодира Сулаймонқулова ҳар ҳафта давомида дарсдан сўнг мактабдаги ўқувчиларни синфлар кесимида навбатма-навбат кутубхонага олиб кириб, китоблар билан таништиради. Кутубхонага кириш жадвалини ҳам тузиб чиққан. Масалан, душанба куни 1-синфларни, сешанба куни 2-синфларни...шу тариқа ўқувчилар жадвалга қараб ўзларининг навбатлари келганини кўриб, дарслардан сўнг кутубхонага ошиқишади. Аммо ўша ошиқиб бориш иштиёқини ҳам болада уйғотиш учун Нодиранинг тажрибасини чуқур ўрганиш керак. У ҳар бир китобни эринмай болаларга тавсия қилади, шундай моҳирлик билан гапириб берадики, ўқувчи уни албатта ўқиб чиқишга шошиб қолади. Ўқиб бўлиб қайтарилаётган китоб ҳақида ўқувчининг таассуротларини билишга уринади. Шу орқали ўқувчи китобни тўлиқ ўқиб чиқдими, унинг ғоясига нечоғлик тушуна олди, дея алоҳида таҳлил қилади. Тушунилиши қийин асарлар устида эринмай баҳс-мунозара ўтказади. Мен Нодиранинг бу каби ишларини шунчаки касбий фаолият эмас, эзгу амал дегим келади. Унга эргашаётган ўнлаб ўқувчилар келажакда мактаб кутубхоначисини ҳеч қачон унутмаслиги, ундан бутун умр миннатдор бўлишларини англайман.\nЎзбекистон Республикаси Президенти Ш.Мирзиёевнинг “Ёшларни маънавий-аҳлоқий ва жисмоний баркамол этиб тарбиялаш, уларга таълим-тарбия бериш тизимини сифат жиҳатидан янги босқичга кўтариш чора-тадбирлари тўғрисидаги” қарорига мувофиқ кўплаб халқ таълими тизимида фаолият юритаётган мутахассислар сингари мактаб кутубхоначиларининг маоши ҳам оширилди. Юртимизда ёшларни китобхонликка жалб этиш масаласи давлат сиёсати даражасига олиб чиқилган бир вақтда мактаб кутубхоначилари фаолиятига ҳам катта эътибор берилаётгани бежиз эмас. Зеро, улар эртанги кун эгалари ва китоб ўртасидаги воситачилик мақомига эгадирлар.\nМамлакатимизда яқин йиллар ичида китобхонликни ривожлантириш борасида кенг кўламли ишлар амалга ошириляпти. Жумладан, “Ёш китобхон” кўрик-танловининг ўтказилиши ва унинг ғолиблари автомашина билан тақдирланаётганининг ўзи сўзимизнинг исботи бўла олади.\nШундай бўлса-да, бир ҳақиқатни англашимиз зарур. Китобга бўлган қизиқиш энг аввало, оилада шаклланади. Ота-она китоб ўқимаса, бола китоб ўқишнинг зарурлигини англаб етмайди. Китоб сотиб олиб берган ота-онанинг вазифаси ўша китобни фарзанди қўлига топшириш билан ниҳоясига етмайди. Бола уни ўқиш, ундан завқ олишни ҳали билмайдими, демак, ўша завқни унга кўрсата билиш ҳам ота ва онанинг зиммасида. Сиз унга китобни ўқиб беринг. Ўғил-қизингиз хоҳ 7 ёшда, хоҳ 14 ёшда бўлсин, китоб ўқиш завқини англаб етмаган экан, сиз унга китоб ўқиб беришда давом этинг ва энг қизиқ жойида мутолаани тўхтатинг. Кўрамиз, бу қандай натижа берар экан...\nХўш, байрамга туҳфа учун қандай китоблар олдингиз? Халқаро болалар китоби куни муборак бўлсин!


Чилида зилзила қурбонлари сони ортмоқда\n22 октябр 2021, Тошкент вақти: 23:14\nЧили қирғоқлари яқинида рўй берган кучли зилзила оқибатида, дастлабки маълумотларга кўра, 76 киши нобуд бўлган.\nАҚШ Сейсмология марказига кўра, зилзила кучи Рихтер ўлчови бўйича 8.8 баллни ташкил қилган ва зилзила эпицентри мамлакатнинг иккинчи йирик шаҳри ҳисобланган Консепсиондан тахминан 117 км. узоқликда жойлашган. Кейинчалик 6 балли ер силкиниши ҳам қайд этилди.\nХабарларга кўра, ер силкиниши Чили пойтахти Сантяго шаҳрида ҳам сезилган. Кўплаб биноларнинг қулагани, алоқа ва электр тармоқларига шикаст етказилгани хабар қилинди. Талафотлар сонининг янада ортиши мумкинлиги тахмин қилинмоқда. Чили президенти Мишел Бачелет вазиятни ўта жиддий эканини таъкидлаб, фуқароларни осойишталикка чақирди.\nЕр силкиниши, айтилишича, қўшни Аргентинада ҳам кузатилган.\nАйни пайтда АҚШ расмийлари Чили ва Перуда цунами рўй бериши хавфи ҳақида огоҳлантирмоқдалар.


Энтерит - Бу нима? - Онлайн Тиббий Энциклопедия MedLife.Uz\nЭнтерит [юн. enteron – ичак] – ингичка ичакнинг яллиғланиши. Одатда, энтерит якка ҳолда кемай, аксари ингичка ва йўғон ичакларнинг баравар яллиғланиши – энтероколит ёхуд ичак ва меъданинг бир вақтда яллиғланиши – гастроэтерит кўринишида учрайди. Ўткир ва сурункали энтерит фарқланади. Ўткир энтерит аксари ёз ва кузда (кўпроқ иссиқ вақтда) кузатилади.\nОдамда, овқатдан бўладиган токсикоифекциялар (яъни бузилиб қолган гўштли таомлар, чала, хом пиширилган овқат, тоза ювмай ёйилган мева, сабзавот ва ҳ. к.), баъзи кимёвий мод далар (симоб, йод, айрим саноат заҳарлари), шунингдек, баъзи дори-дармонлардан заҳарланиш, айрим мева-чеваларнинг организмга аллергик таъсири, бадҳазм овқатларни кўп ёйиш ва бошқа(лар) ўткир энтеритга сабаб бўлади. Организмнинг қизиб кетиши ёхуд совуқ кетиши, жазирама иссикда муздек ичимликлар ичиш, ичакда гижжа бўлиши ва ҳ. к. ҳам ўткир энтерит келиб чиқишига олиб келади. Энтерит, шунингдек, баъзи юқумли касалликлар (ич терлама, паратифлар ва бошқа(лар)) оқибатида пайдо бўлиши мумкин. Ичакларнинг яллиғланиш тарзига кўра, энтеритнинг бир неча хили (катарал-фолликуляр, йирингли, ярали) фарқ қилинади. Катарал шакли кўп учрайди. Энтеритда ичак шиллиқ қавати қизариб, шишади ва унга дона-дона қон қўйилади; ичак деворидан кўп шилимшиқ ажралади, эпителиал қавати кўчиб тушади. Энтеритда тўсатдан қорин ва киндик атрофи санчиб оғрийди, қулдирайди, тез-тез (елкасига 5-10 марта) ич сўради, беморнинг кўнгли айниб, қайт қилади. Баъзан қусуққа шилимшиқ ва қон аралашади, бемор иситмлаб, иштаҳаси йўқолади, терлайди, оғзидан сув келади. Агар ингичка ичак кўпроқ зарарланган бўлса, кунига 4-7 марта ич сўради, ахлат дастлаб қуюқ, кўп, қўланса, кейин суюқ, кўпириб (баъзан ачимсиқ ҳидли) келади, ич келгандан сўнг оғриқ тўхтайди. Касаллик, аксари йўғон ичакда бўлса вақт-бевакт йўғон ичак бўйлаб оғриқ тутади, суткасига 10-15 марта ич кетади, ахлатда кўп шилимшиқ, баъзан қон бўлади. Энтеритда кўп қусиш ва ич кетиши туфайли организм сувсизланади (беморнинг териси қуруқшайди, оғзи қуриб, ҳидланади, тили карашланиб, лалари қовжирайди, корни дам бўлади ва ҳ. к.), юрак фаолияти сусаяди, қон босими ва тана ҳарорати пасайиб, беморнинг ранги кетади, кўзлари киртаяди; оғирроқ ҳолларда оёқ-қўллари музлаб, тортишиб-тортишиб туради. Ўткир энтерит, тўла ва тўғри даволанса бемор соғайиб кетади. Акс ҳолда, сурункали тус олади. Сурункали энтеритнинг келиб чиқиш сабаблари ўткир энтерит никга ўхшаш. Шунингдек, бу энтерит баъзан меъда, ўт коди, жигар ёки меъда ости бези касалликларида ичак деворининг зарарланиши ёки овқатда витаминлар танқислиги ва бошқа(лар) оқибатида пайдо бўлади. Бунда ингичка ва йўғон ичаклар деворининг ҳамма қатлами шикастланади; ичак деворининг сўриш ва ҳаракат фаолияти бузилади. Сурункали Э. гоҳ зўрикиб, гоҳ босилади.\nДаво беморнинг умумий аҳволи ва касаллик белгиларига қараб тайинланади. Сурункали Э. ни даволашда, асосан, парҳез ва вақтида қатъий режим билан овқатланиш яхши фойда беради. Ошловчи моддалар тутган (беҳи, нок ва ҳ. к.) мевалар сувидан ичиб туриш, касаллик зўрикканда юмшоқ таомлар ёйиш, витаминлар қабул қилиш тавсия этилади.\nОлдини олиш: доим озиқ-овқатларни яхшилаб пишириб ёйиш, тўғри овқатланиш, шахсий гигиена қоидаларига риоя қилиш, пашаларни кириш ва ҳ. к. дан иборат.


“Пайғамбар ороли” мўъжизаси\nТермиз шаҳри яқинида, Қадимги Термиз харобалари қаршисида Амударё сувини иккига бўлиб юборган бир орол бор. У тахминан 4 минг гектар майдонни эгаллаган бўлиб, узунлиги саккиз, эни беш-олти километрга етади. Орол халқ орасида “Пайғамбар ороли” номи билан машҳур.\nМутахассисларнинг сўзларига кўра, Амударё худди шу жойга келиб, негадир табиатини ўзгартиради. Катта оламдан узилган ўзига хос табиий макон қамишзору тўқайлар, чўлу чакалакдан иборат бўлиб, унда турфа ҳайвонлар эркин, ёввойи ҳолда яшайди. Ана шу бокира табиатни сақлаб қолиш мақсадида бу ерда 1971 йилдаёқ қўриқхона ташкил этилган. Ҳозирда у Сурхон давлат қўриқхонасининг бир қисми ҳисобланади. Ўзбекистон Миллий энциклопедияси маълумотларига кўра, оролнинг 970 гектарини ўрмонзор, қолган қисмини жийда, теракжийда ва терак аралаш тўқайзорлар ташкил этади. Шунингдек, оролда чучукмия, юлғун ва галофит ўсимликлари ўсади. Тўқайзорларда ҳинд жайраси, бухоро хонгули, ёввойи тўнғиз, қамиш мушуги; қушлардан қирғовул, бургут, тасқара, қирғий; судралувчилардан чўл агамаси, тошбақа, калтакесак ва илонларнинг кўплаб турлари учрайди.\nОролни машҳур қилган қабр\nОролни халқ орасида машҳур қилган омил унинг юқорида қайд этилган мафтункор табиати эмас аслида. Балки пайғамбарлардан бирининг рамзий қабри жойлашган манзил сифатида қадрланишидир. Унинг “Пайғамбар ороли” номини олиши ҳам шундан — бу ерда Қуръони каримда зикр этилган йигирма беш пайғамбардан бири бўлмиш Зул-Кифл («кафолат соҳиби» маъносини билдиради) (алайҳиссалом) мақбараси мавжуд.\nБу пайғамбар Қуръони каримнинг “Анбиё” сураси 85-оятида “Исмоил, Идрис ва Зул-Кифл (булар) ҳаммаси сабр қилувчилардандир” деган маънода зикр қилинган бўлса, “Сод” сурасининг 48-оятида “Исмоил, Ал-Ясаа ва Зул-Кифлларни эсла, (булар) яхши (инсонлар)дан эди” деган маънода эсланади.\nБани Исроил қавмидан бўлган бу пайғамбарнинг асл исмини турк олимларидан Шайх Муҳаммад ал-Хувшобий (р-ҳ.) ўзининг пайғамбарлар тарихи ҳақидаги китобида Хизқийл ибн Бузо деб айтган. Зул-Куфл номини олишига сабаб сифатида эса шу китобда келтирилган бир воқеани кўрсатади. Яъни яҳудийлар 70 нафар пайғамбарни ўлдириш учун қамоққа олишганида у кечаси келиб, барчаларини қочириб юборади. Шунда пайғамбарлар унга “Бундай қилсак яҳудийлар сени ўлдиришади” деганларида Хизқийл “70 пайғамбар ўлганидан кўра битта менинг ўлганим афзал” дейди. Эртаси куни яҳудийлар қамоқдагилар йўқлигини кўриб излашганида Хизқийл уларга пайғамбарларнинг қочиб кетганини айтади. Шунда унинг ўзини ўлдирмоқчи бўладилар. Аммо у ўшанда Аллоҳнинг ёрдами билан қутулиб қолади.\nБу Пайғамбар ҳақида одамлар орасида турли ривоятлар юради. Аммо улардан ҳеч бирининг манбаси маълум эмас. Жумладан, бир ривоятда пайғамбарнинг вафотидан олдин ўз жасадини қайиққа солиб дарёга оқизиб юборишларини ва қайиқ қайси қирғоққа келиб тўхтаса, ўша ерга дафн этишларини васият қилгани, қайиқ дарёнинг ўртасига келиб тўхтаб қолгани, шунда мўъжиза рўй бериб, дарё тубидан орол қалқиб чиққани, шундан сўнг уни мазкур оролга дафн этишгани айтилади. Манбаларга кўра эса “Пайғамбар орол”даги қабр рамзий ҳисобланади.\nXI-XII асрларга мансуб иншоотлар\nОролдаги Зул-Кифл (алайҳиссалом) қабри устидаги мақбара ва масжиднинг қурилган йиллари аниқ эмас. Иншоотларнинг XI-XII асрларга мансублиги ва Маҳмуд Ғазнавий ҳамда унинг авлодлари ҳукмронлиги даврида барпо этилганлиги маълум, холос.\nУмуман, зиёратгоҳ кичик ансамбль шаклида бўлиб, гумбазли катта масжид ва жанубдан туташган сағанали ҳилхона ҳамда ғарб томондан бириктирилган икки хонадан иборат. Масжид мураббаъ тарҳли, олди пештоқли, безаги ғишт чоргул ва арча тарзида терилган, меҳробига ганч гириҳ нақш ишланган. Масжид сатҳидан бир метрча баланд қилиб қурилган хилхонага жануб томонидан турли безаклар билан безатилган зиёратхона ва даҳлиз орқали кирилади ҳамда икки эшиги орқали туташ қурилган икки хонага ўтилади.\nМақбара 2018 йил бошида реконструкция қилиниб, обод ҳолга келтирилди. Бироқ ҳозир Зул-Кифл алайҳиссалом қабрини зиёрат қилиш имкони деярли йўқ. Чунки бу орол қўшни Афғонистонга туташ бўлгани боис чегарачилар томонидан қўриқланади ва Зул-Кифл мажмуасини зиёрат қилиш ҳам хавфсизлик нуқтаи-назаридан чеклаб қўйилган.\nИнтернет манбалари асосида, исломшунос Обираҳмат АБДУЛҒАНИЙ таҳрири ва маслаҳатлари билан тайёрланди.\n2019-05-08 16:06:25 | 1510 | 0 |\n2018-10-29 18:57:55 966 0\n2018-10-03 11:14:47 934 0\n2018-11-12 13:06:32 852 0\n2018-10-30 14:32:25 848 0\n2018-10-25 15:31:43 900 0\n2018-12-28 16:21:11 958 0


447 км/соатдан тезроқ: Koenigsegg тезлик рекордини янгиламоқчи\n01:03 / 06.12.2018 10565\nШвециянинг гиперкарлар ишлаб чиқарувчи Koenigsegg компанияси АҚШнинг Невада штатида жойлашган йўлда 2017 йил кузида Agera RS моделида ўрнатилган тезлик рекордини янгиламоқчи. Компания буни такомиллаштирилган Regera супергибриди ёрдамида амалга оширмоқчи.\nThe Supercar Blog сайтида маълум қилинишича, Koenigsegg “Регера”нинг тезлашиш вақтини бир сонияга яхшиловчи ва тезлик чекловини 400 км/соатдан оширувчи янги дастурий таъминот устида ишламоқда. Гибрид 0 дан 400 км/соатгача 20 сонияда тезлашади. Agera RS’да эса бу кўрсаткич 26,88 сонияни ташкил қилади.\nМашинани 8 цилиндрли твин-турбо, 3 та электромотор ва Koenigsegg Direct Drive (KDD) трансмиссиясидан иборат куч қурилмаси ҳаракатга келтиради. Куч қурилмасининг умумий қуввати 1500 от кучини ташкил қилади. Regera жойидан 100 км/соатга 2,8 сонияда эришади.\n2017 йил ноябрида 1360 от кучига эга Koenigsegg Agera RS бирваракайига бир нечта рекорд ўрнатган. Икки эшикли машина соатига 447 км тезликка эришиб, энг тезкор серияли автомобилга айланган ҳамда жойидан 400 км/соатгача тезлашиш бўйича ўз рекордини янгилаган. Гиперкар буни 33,29 сонияда амалга оширган (Bugatti Chiron’дан 8,5 сония тезроқ).\nЖеневада энг тезкор автомобил тақдим қилинди\nBugatti 5 млн евролик янги гиперкарини ишлаб чиқди


Болани парваришлаш таътилида бўлганликни тасдиқловчи буйруқлар сақланмаган бўлса, қандай ҳужжатлар тақдим этилади?\n– Боланинг туғилганлик тўғрисидаги гувоҳномасидан фойдаланишингиз мумкин. Маълумки, болани парваришлаш таътилида бўлиш вақти болани парваришлаш таътили берилиши ва ундан қайтиш тўғрисидаги маълумотномалар ёки буйруқлар мавжуд бўлмаганда, шунингдек буйруқларда зарур ёзувлар бўлмаганда ёки болани парваришлаш таътилида бўлганлик даврлари тўғрисида нотўғри ва ноаниқ ёзувлар бўлганда, ушбу давр учун ойлик иш ҳақи тўғрисидаги маълумотнома болани парваришлаш таътилида бўлганлик даврининг тасдиғи сифатида қабул қилинади. Архив томонидан тасдиқланган юқорида кўрсатиб ўтилган ҳужжатлар мавжуд бўлмаганда, болани парваришлаш таътилида бўлиш даври қуйидаги даврларни ташкил этади:\nКўрсатиб ўтилган ҳолларда болани парваришлаш таътили бошланган сана сифатида ҳомиладорлик ва туғиш таътили тугаган сана қабул қилинади (Низомнинг 66-б., ВМнинг 8.09.2011 йилдаги 252-сон қарорига 1-илова).\nШуни унутмаслик керакки, бола 3 ёшга тўлгунча болани парваришлаш таътилларида бўлиш вақти, лекин ҳаммасини жамлаганда кўпи билан 3 йил иш стажига қўшиб ҳисобланади («Фуқароларнинг давлат пенсия таъминоти тўғрисида»ги Қонуннинг 37-м. 1-қ. «ж» б.).\nҚандай ҳолатларда декрет таътилида бўлган давр иш стажига қўшиб ҳисобланмаслиги мумкин?\n– Ўзбекистон Республикаси қонун ҳужжатларида «декрет таътили» тушунчаси мавжуд эмас. Аёлларга ҳомиладорлиги муносабати билан 2 турдаги таътил берилади: ҳомиладорлик ва туғиш таътили, шунингдек болани 2 ёшгача ва 3 ёшгача парваришлаш таътили. Бунда бола 3 ёшга тўлгунча болани парваришлаш таътилларида бўлиш вақти, лекин болалар сонидан қатъи назар ҳаммасини жамлаганда кўпи билан 3 йил иш стажига қўшиб ҳисобланади. Ҳомиладорлик ва туғиш таътили иш стажига қўшилмайди (МК 233, 234-м.; Қонуннинг 37-м. 1-қ. «ж» б.).\nБолани парваришлаш таътилида бўлиш вақтини иш стажига қўшиб ҳисоблашнинг ўзига хос жиҳатлари мавжуд.\nБиринчидан, бола 3 ёшга тўлгунча болани парваришлаш таътилларида бўлиш вақти, лекин ҳаммасини жамлаганда кўпи билан 3 йил иш стажига қўшиб ҳисобланади.\n1-МИСОЛ. 30 йиллик меҳнат стажига эга ишлайдиган ходима жами 8 йил учта болани парваришлаш таътилида бўлган. Пенсия тайинлаш учун иш стажини ҳисоблашда унга жами 25 йил (30 – 8 + 3) ҳисобланади.\nИккинчидан, болани парваришлаш таътилида бўлган давр (бироқ жами 3 йилдан ортиқ эмас) Қонуннинг 37-моддаси 1-қисмининг «а»–«г» бандларида кўрсатилган умумий стаж, камида 7 йиллик иш стажи мавжуд бўлганда иш стажига қўшиб ҳисобланади.\n2-МИСОЛ. Аёлнинг иш стажи 6 йилу 11 ойни ташкил этади. Тегишли равишда, болани парваришлаш таътилида бўлган давр иш стажига қўшилмайди. Аёлнинг иш стажи 7 йилни ташкил этса, болани парваришлаш таътилини бўлиш даври, масалан, 2 йил иш стажига қўшиб ҳисобланади ва умумий иш стажи 9 йилни ташкил этади.\n54 ёшда пенсияга чиқишда декрет таътили стажга қўшиб ҳисобланадими?\n– Қонуннинг 37-моддаси 1-қисми «а», «б», «в» ва «г» бандларида назарда тутилган камида 20 йиллик иш стажи бўлган аёллар 54 ёшга тўлганда пенсияга чиққанида болани парваришлаш таътилида бўлган давр иш стажига киритилади (Қонуннинг 12-1-м.). Таъкидлаш жоизки, 54 ёшга тўлганда пенсияга чиқиш ҳуқуқини берадиган зарур стажни (20 йил) ҳисоблашда болани парваришлаш таътилида бўлган давр қўшилмайди.\nМИСОЛ. Аёлнинг Қонун 37-моддаси «а»–«г» бандларида назарда тутилган иш стажи 19 йилу 11 ойни ташкил этади. У 54 ёшда пенсияга чиқиши учун зарур 20 йиллик иш стажига эга эмас. Бунда болани парваришлаш таътилида бўлган давр иш стажига қўйилмайди, сабаби у 54 ёшда пенсияга чиқиш ҳуқуқига эга бўлмайди. Ушбу давр аёл умумбелгиланган ёшда – 55 ёшда пенсия чиқаётганда стажга қўшиб ҳисобланади, чунки унда 55 ёшда пенсияга чиқиш учун зарурий энг кам иш стажи 7 йилни ташкил этади (Қонуннинг 8-м.). Бунда иш стажи болани парваришлаш таътили билан бирга, масалан 2 йил қўшилганда, 21 йилу 11 ойни ташкил этади.\nАёл 54 ёшга тўлганда Қонунинг 37-моддаси 1-қисмининг «а»–«г» бандларида назарда тутилган иш стажига эга бўлса, болани парваришлаш таътилида бўлган давр, масалан 2 йил иш стажига қўшиб ҳисобланади ва умумий иш стажи 22 йилни ташкил этади.


Боғча болаларининг ризқини есам, дуоим ўтадими? - Динда саволим бор\nХозирги вақтда: 22 ноя 2019, 10:32\nБоғча болаларининг ризқини есам, дуоим ўтадими?\nПост Zarnigorhaydarova » 03 Июл 2019, 16:19\nАссалому алайкум, опажон! Мен шу хонадонга келин бўлиб тушганимда ёшим 20 да эди. Ҳозир 30 даман. Қайнонам боғчада ишлайдилар. Рўзғорга боғча болаларининг ризқидан қийиб олиб келадилар. Мен ва хўжайиним ҳам рўзғорлик қиламиз, яъни олиб келсинлар, деб жим ўтирмаймиз. Аммо қайнонам: “Ношукрлар, мен олиб келяпман, нега сизлар ҳам бозордан олиб келасизлар?” деб жанжал қиладилар. Келин бўлиб тушган пайтимда ёш эдим. Унча фаҳмига бормаганман. Лекин йиллар ўтяпти, озгина ҳам кўнглим хотиржам эмас. Фақат ичимда “Аллоҳнинг олдида ҳаром луқма еяётганимиз, болаларимга ҳаром едираётганим учун қандай жавоб берамиз?” деб ўйлайман. Хўжайиним битта ўғиллар. Алоҳида чиқиб кета олмаймиз. Хўжайинимга ҳам айтиб, гапириб ўтираманки, фарзандларимизга ҳаром луқма едиряпмиз, деб. У киши ҳам қайнонамга, яъни оналарига “Ҳалол эмас бунақа олиб келишингиз! Сиз уйда ўтиринг, болаларимга қаранг, биз келинингиз билан ишлаймиз, ҳалол ва покиза рўзғор қиламиз”, дейдилар. Қайнонам: “Менинг топганим, келтирганим ҳалол. Қанча меҳнат қиламан, у менинг ҳаққим”, дейдилар. Балки қайнонамга ҳалолдир, лекин бизга-чи? Аллоҳимдан: “Ҳалолинг билан бизларни кифоялантир”, деб намозларимда сўрайман. Лекин Муҳаммад соллаллоҳу алайҳи васаллам: “Луқмаси ҳалол эмас одамнинг дуоси қабул бўлмайди”, деб айтганлар-ку. Мен ихтиёрий шу ҳаром луқмани емайман аммо. Менинг ҳам дуоларим қабул бўлмайдими?\nЖавоб: Боғча болаларининг ризқини есам, дуоим ўтадими?\nПост Одинахон Муҳаммад Юсуф » 15 Июл 2019, 05:11\nВа алайкум ассалом. Болажонларга аталган нарсани ундай қилиб олиб келиб истеъмол қилиш жоиз эмас. Сиз ўша нарсалардан тийилинг, болаларингизни ҳам тийинг. Сизлар емасангиз, парҳез қилсаларингиз, қайнонангиз шунга кўнади. Ажаб эмас, ўзи ҳам тийилиб қолса! Аллоҳ барчамизни поклик билан сийласин. Валлоҳу аълам.\nПост Zarnigorhaydarova » 15 Июл 2019, 17:14\nРаҳмат опажон. Аллоҳим барчамизни муҳаббати ила машғул қилсин, одамларининг гап сўзлари билан эмас. Кўнглим озгина хотиржам бўлди. Аллоҳ сиздан рози бўлсин.\nПост Одинахон Муҳаммад Юсуф » 21 Июл 2019, 15:30\nМавзу - Боғча болаларининг ризқини есам, дуоим ўтадими?


12:00 17.05.2016 (Янгиланган 12:13 17.05.2016)\nРоссиялик истеъмолчилар илк автомобилларни жорий йил май ойи охирларида қўлга киритишлари мумкин. Ўзбек автогиганти 2016 йил охиригача, Россияга янги моделдаги автомобиллардан 2,5 минг дона сотишни режалаштирган.\nТОШКЕНТ, 17 май — Sputnik. GM Uzbekistan қўшма корхонаси Россияга Ravon R2 автомобилини жўнатишни бошлади. Илк автомобиллар май ойи охиригача ўз соҳиблари қўлига етиб боради, деб хабар қилинмоқда Ravon сайтида.\n2016 йил охирига қадар компания 2500 дона янги моделдаги автомобилларни сотишни режалаштирган.\n"Ravon R2" модели ташқи ва ички томондан янги дизайнга эга, тежамкор 1,25 л B-DOHC двигатели ва янги авлоддаги автоматик трансмиссия билан жиҳозланган. Модел комплектацияси яхшиланган шовқин изоляцияси, янгиланган асбоблар панели, MP3, USB, AUX ва Bluetooth функцияларига эга аудиотизимни ўз ичига олади.\n"Ravon R2"нинг фаол ва пассив хавфсизлик тизими хавфсизлик ёстиқчалари, рулни электрон бошқариш тизими, электр ойна кўтаргичлар, антиблокланиш тормози ва болалар автомобиль ўриндиқларини маҳкамлаш тизими Isofix билан бутланган.\nGM Uzbekistan концерни Россияга олиб чиқадиган автомобилнинг кейинги модели Nexia седандир. Ўзбекистон ички бозорида бу модел Chevrolet Nexia сифатида, хорижий бозорларда эса "Ravon Nexia R3" бренди остида сотилади.\nАйни вақтда "GM Uzbekistan"нинг Асакадаги заводида икки янги моделни ишлаб чиқариш учун зарур бўлган барча ишга тушириш-созлаш ва синов ишлари якунланди.\nКомпания Ravon дилерлик тармоғини кенгайтиришни ва Ravon R4 моделини ишлаб чиқариш билан моделлар қаторини янгилашни давом эттирмоқда. Жорий йилда Ravon бренди МДҲнинг марказий бозорларида, жумладан Қозоғистонда ишга туширилади.


Дан Админ, Ахборот хизмати 2018-04-28 25\nНеъмат Азимов - "Ёлғончи фаришталар"\nМен Неъмат Азимов нинг "Ёлғончи фаришталар"қиссасини ўқидим. Башир сингари ўта содда, довдир лекин ўрни келганда ўта муғомбир шахслар хаётимизда учраб туради. Раҳбарлик лавозимларида ишлаб, ҳамма ишлаган жойларида "қовун тушуриб ишлаб" ўзига хос обрў орттириб юрган.\nАбдулҳамид Чўлпон – “Кеча ва кундиз “\nБу роман менда чуқур таъсирот қолдирди. Бу асрдаги Зеби сингари 15 ёшида бева қолган ва эрининг қотили сифатида тухматга қолиб 7 йилга Сибирга сургун қилинган қаҳромонлардан тортиб Султонпошша, Акбарали, эшон, Ноиб тўра кабилар тубанлик ва разиллик, фаҳш ва адолатсизлик оламининг вакилларини учратиш мумкин.\nПириқул Қодиров - "Юлдузли тунлар"\nАсарда шоир ва шоҳ Бобур ҳаёти тасвирланган.”Юлдузли тунлар” асарида Бобурнинг шахсий хислатлари, оилавий ҳаёти – онаси Қутлиғ Нигора хонимга чин фарзандлик туйғуси, умр йўлдоши Хонзода бегим билан ўтказган кўнгилсиз дамлар драмаси ажойиб ёритиб берилган.\nФренсис Скотт Фитсжералд - "Буюк Гетсби"\nБу асарда харобадан чиққан миллионер хаёти тасвирланган бўлиб у ҳарбий хизмат пайтида бир қизни яхши кўриб қолади. Лекин қиз бошқа миллионерга турмишга чиқиб кетади. Гетсби қизнинг эътиборини тортиш учун уйининг ёнидаги қасрни сотиб олади ва у ерда турли хил зиёфатлар уйиштира бошлайди. Лекин барибир севгилисига эриша олмайди.


И.А.Каримовнинг “Cвобода” радиосига берган интервьюсига муносабат « Ўзбекистон Халқ Ҳаракати\nИ.А.Каримовнинг “Cвобода” радиосига берган интервьюсига муносабат\n21 January 2017 - 5:00\nИ.А.КАРИМОВНИНГ “СВОБОДА” РАДИОСИГА БЕРГАН ИНТЕРВЬЮСИГА МУНОСАБАТ\nИюн ойи охирларида Ўзбекистон прзиденти рус тилида эфирга чиқадиган “Свобода” радиосига бир интервю берди.\nИнтервю, одатдагидай, бошдан-оёқ коммунистик сафсатадан иборат бўлди. Президент Каримов ўз суҳбатида мухолифат ҳақда гапирар экан, фақат мукаммал жамиятлардагина мухолифат бўлиши мумкин, дейди. Демак, Туркманистонни ҳисобга олмаганда, барча собиқ совет жумҳуриятлари мукаммал жамият қуриб улгурган экан, чунки бу жумҳуриятларнинг ҳаммасида мухолифат бор. Бундай мантиқ кулгилидир.\nКаримов яна ўзбекларнинг аллақандай ўзига хос зеҳнияти ҳақида гапиради, унинг фикрича, бу зеҳният кўппартиявийликни қабул қилмас эмиш.\nАслида, ўз минтақасида демократияга ҳозир бўлган бирор жамият бўлса, бу ўзбеклардир. Каримов худди шу ҳақиқатдан қўрқади. Аксинча, Ўзбекистонда демократияга ҳозир бўлмаганлар Ўзбекистон ҳукумати, биринчи навбатда, ҳукумат бошида турган Каримовдир.\nКаримов тез-тез “президентлик сайловида 86% овоз билан ғолиб чиққанман” дея мақтаниб туради. Шу хусусда ҳам тўхталиб ўтишга тўғри келади. Сайловлар бутунлай очиқчасига сохта ўтказилди. Бу сохталаштиришларга бизда юзлаб эмас, минглаб далиллар мавжуд.\nСайловлар жараёнида “Эрк” партиясига сайловлар учун ажратилган маблағдан сариқ чақа ҳам берилмади. 40 кунлик сайловолди кампаниясида Каримов ўз рақибига бор-йўғи бир марта телевидение орқали чиқишга рухсат берди. Унда ҳам ўн беш минутлик кўрсатувдан уч минути сензури томонидан кесиб ташланди. Бу Каримовнинг ўзи телевидение орқали ҳар куни икки-уч соатдан маъруза ўқиган бир пайтда эди.\nМуҳаммад Солиҳ сайловчилар билан учрашув ўтказиши керак бўлган жойларда электр тармоқлари узиб қўйилар ёки зал ремонт учун ёпиб қўйилар эди. Каримов рақибини ўз овозини қайтариб олишга кўндириш учун икки марта ўз одамларини юборди. Сайловлар ўтказилган куни овоз бериш қутиларини фақат Каримов одамлари назорат этишди ва улар кечаси билан “Эрк” учун овоз берилган бюллетенларни куйдириш билан машғул бўлишди. Шу боис сайловлар натижаси бир кун кечикиб эълон қилинди.\nЎзбекистонда “алтернатив сайловлар шу тахлит ўтказилди, Каримовнинг легитим ҳокимияти шундай қўлга киритилди. Шунга қарамасдан, бу сайлов коммунистик режим меросхўрларининг ҳақиқий башарасини фош эта олди, “Эрк” партияси сиймосида бу режимга қарши мухолифатнинг ҳам етарли дажада кенг ижтимоий базага эга эканлигини кўрсатиб берди.\n30 декабр куни эрталаб република радиоси сайловларнинг дастлабки натижаларини эълон этар экан, “Эрк” партияси 31%га яқин овоз тўплаганини билдирди. Бироқ бир ярим соатдан кейин радио ўз эълонини ўзгартиришга мажбур бўлди: “Эрк” учун тўпланган овозлар натижаси энди 15 %га тушириб эълон қилинди.\nҚандай ўтказилмсин, президентлик сайловлари “Эрк” партияси билан ҳазиллашиб бўлмаслигини ва етарли демократик шароитда у шалвираган коммунистик гигант устидан осонгина ғалаба қилиши мумкинлигини кўрсатди. Ва барча кейинги воқеалар: “Эрк”чиларнинг репрессия ва сургунларга дучор этилиши, биринчи навбатда, режимнинг қўрқоқлиги, ҳукуматни қўлдан бой бериб қўйиш хавфи билан изоҳланади.\nКаримов ўз чиқишларида “бир сирни ошкор этиб”, таъкиладики, гўё “Эрк” партиясининг ташкил топишида ва мухолифат газетасининг чоп этилида шахсан ўзи ёрдам берган эмиш. Бу ўринда жаноби президент, юмшоқ қилиб айтганда, шунчаки лоф урган, холос.\nБарчага маълумки “Эрк” партияси рўйхатга олинишидан олдин, “Бирлик” халқ ҳаракати билан бир пайтда ташкил этилган эди. Партия ўз газетасини бир ярим йил мобайнида “Эрк” фаолларининг шахсий пулига сотиб олинган нусха кўчириш дастгоҳида нашр этилди. Газета ҳам ГКЧП воқеаларидан сўнг рўйхатга олинди. Чунки бу пайтда ГКЧПчиларга ҳамтовоқликда айланиб қолишдан қўрқиб кетган Каримов демократлар томонга ўтиб олган ва Ўзбекистон мустақиллигини эълон қилишга мажбур бўлган эди. Шу тўлқинда у бизнинг газетамизни рўйхатга олишга рухсат берди. Бироқ у “Эрк” газетаси саҳифаларида айтилаётган ҳақиқатга узоқ чидай олмади ва бир йилдан кейин газетани ёпишга мажбур бўлди. Газета ёпилди ва унгинг бюджетидан 3,5 миллион рубл пул ва нашриёт тортиб олинди. Мусодара этилган партия мулки ҳақида гапирмасак ҳам бўлади.\nКаримов бизга ана шундай “ёрдам” берди. Бошқа бир сир: “Эрк” ташаббуси билан Демократик Форум ташкил этилган эди. Каримов Форумни тарқатиб юбориш шарти билан Муҳаммад Солиҳга ҳокимиятдан юксак лавозим таклиф қилди. Таклиф рад этилди ва шундан сўнг Каримов Солиҳ партиясини бутунлай йўқ қилишга бел боғлади. Бироқ ҳалигача буни уддалай олгани йўқ.\nКаримов билан суҳбат қилган журналист Виталий Портников таъкидлайдики, “Эрк” партияси расман мавжуд эмас. У агар партия резиденсияга эга бўлмаса, партиянинг ўзи ҳам йўқ, деб ҳисоблайди. Аммо Каримов бундай ҳисобламайди. У шуни яхши биладики, “Эрк” унинг диктатураси билан юзма-юз оёқда турган ягона сиёсий ташкилотдир. Шу боис Каримов чиқишлари бутунлай “Эрк” партиясига қарши қаратилгандир. Сўнгги йил мобайнида ҳукумат газеталари саҳифаларида “Эрк” партиясига қарши ҳар ойда бир улкан туҳмат эълон қилиниб турибдики, уларда ёзилишича, “Эрк” республикада осойиталикни бузмоқда, унинг лидерлари ватан хоинлари ва улар давлатни бузиш билан шуғулланишмоқда.\n“Эрк”чиларни ушлаш учун нафақат КГБ ва МВД, балки ГАИ ҳам оёққа қалққан. Бу ходимлар партия аъзоларини ахтариб нафақат Ўзбекистонда, балки, Қирғизистон, Қозоғистон ва Туркманистонда ҳам изғиб юришибди. Каримов ўз айғоқчиларини ҳатто Истанбулга ҳам жўнатмоқда. Сўзимиз қуруқ бўлиб қолмаслиги учун фақат яқиндагина ташриф буюрган “меҳмон”ларнинг исм-шарифларини қайд этиб ўтамиз: Виктор Бахутдинов ва Ураим Орипов.\nЯрим йил ичида 50 дан ортиқ “Эрк”чилар қамоққа олинди ва улардан кўпчилиги ҳали ҳам турмада ўтиришибди. Каримов ҳатто болаларни-да, агарда улар “Эрк” партияси лидерларининг болалари бўлса, сургун қилишни бошлади. Каримов “Эрк”чиларнинг хусусийлаштирилган уйларини мусодара қилмоқда. Фақат мавжуд мухолифатгина диктаторнинг шу даражада ғазабини қўзғай олиш мумкин.\nНиҳоят, Каримов бугун Анқарага ўзи билан жуда муҳим бир ҳужжатни олиб келди. Бу – “жиноятчиларни ўз ҳукуматларига топшириш бўйича ўзаро ҳамкорлик ҳақида”ги битимдир. Яъни, Каримов мухолифатчиларни олиб кетиш учун ўзи келган эди. Мавжуд бўлмаган партия лидерлари ортидан бундай изғишмайди. Туркиянинг Каримовга унинг рақибларини бермаганлиги эса, бошқа масала.\nАммо мухолифат Каримов режими билан Туркияда эмас, Ўзбекистонда кураш олиб бормоқда. Каримовнинг кечалари ухлолмай чиқишининг сабаби мана шундадир.\nКаримовни даҳшатга солаётган энг асосий таҳлика шуки, “Эрк”ни халқ қўллаб-қувватлайди, ҳатто уни ҳокимиятдагилар ҳам қўллаб-қувватлашади.\nКаримов тўрт йилдирки, мухолифатни иқтисодий дастурга эга эмасликда айблайди. У “Свобода”га берган интервюсида ҳам шу мавзуни четлаб ўтмади. “Эрк”нинг Иқтисодий дастури эса 1991 йилдаёқ, президентлик сайловлари сайловолди кампанияси даврида нашр этилган эди. Ўша пайтда уни эълон қилган газета (“Халқ сўзи”) муҳаррири кейничалик шу “қилмиши” учун ишидан бўшатилди.\n1992 йилнинг июнида сензура худди шу дастурнинг кенгайтирилган нусхасини “Эрк” газетаси саҳифаларидан олиб ташлади. “Эрк” партияси ҳар доим дастурга эга бўлган, аксинча, Каримовнинг ўзи дастурсиздир. У фақат “беш тамойил”га эгадир ва халқни ана шу беш ғилдирак устида “ёруғ келажак”ка олиб бормоқчи. Бироқ у борган сари қоронғулашиб бормоқда. Чунки ғилдираклар бири иккинчисига тескари айланмоқда. Чунки сиёсий ҳаётни либераллаштирмасдан туриб, иқтисодни либераллаштириб бўлмайди.\nСиёсий ислоҳотларни тўхтатиб қўйиб, иқтисодий ислоҳотларни амалга ошириш мумкин эмас. Чили ёки Жанубий Қорея моделларининг даври ўтиб бўлди. Ҳозирги замон сиёсий дунёси аллақачон бошқа динамизм, бошқа ритмда яшамоқда.\nСиёсатчи бу воқеликни англаб етиши керак. Агар англамаса, у кетишга маҳкумдир. Каримов эса тушунмайди ҳам, кетишни ҳам истамайди.\n“Эрк”чилар ҳокимиятга талпинишаяпти”, дейди Каримов. Бундан англашиладики, ҳокимиятга талпиниш фақат Каримовга мумкин. Каримов бир фикрга сира кўника олмаяпти: барча сиёсий партиялар “ҳокимиятга талпинади” ва уларнинг бошқа мақсадлари йўқдир.\nБизнинг партия ҳам ҳокимиятга интилади. Чунки, биз мамлакатнинг мавжуд иқтисодий-интеллектуал қувватидан қандай фойдаланишни, ички ва ташқи сиёсатни қандай олиб боришни, қандай ислоҳотларни амалга ошириш кераклигини яхши биламиз. Биз Каримов сингари тараққиёт моделларини ҳар ярим йилда ўзгартирмоқчи эмасмиз. Биз ўтиш даврларини босиб ўтган мамлакатларнинг тажрибаларига суянган ҳолда ўз моделимизни амалга оширамиз. Биз демократик жамият қуришни истаймиз.\nАгарда ўрта синф, қўполроқ қилиб айтганда, буржуа бўлмаса, бундай жамиятни қуриб бўлмайди. Ўрта синф ҳокимиятга моддий қарам эмасдир. Бундай синф пайдо бўлиши учун иқтисодиётнинг аввали (приоритет) кичик лойиҳалар бўлиши керак, биринчи навбатда, кичик бизнесни ривожлантириш керак. Шошилинч ер илоҳотини ўтказиш керак. Бундай ислоҳотни ерни босқичма-босқич хусусийлаштириш йўли билан амалга ошириши лозим.\nБиз бугунги кунда бўшлиқдан иборат давлат системасида яшаяпмиз. Иқтисодий ислоҳотлар билан биргаликда ҳокимият системасини яратиш керак. Шундай система (тизим) яратиш керакки, уни бир кишининг иродаси билан, гарчи у президент бўлса-да, ўзгартириш мумкин бўлмасин. Ҳатто уни ҳокимимятнинг бир шоҳобчаси иродаси билан ҳам, гарчи у парламент бўлса-да ўзгартириб бўлмасин. Яъни, токи бу тузум бир механизм каби ишласин. Бу замонавий давлат демакдир.\nҲокимиятнинг бўлиниши шу тизимнинг ичида бўлиши керак, ташқарида эмас. Ҳокимиятсизликнинг сабабияти, биз собиқ совет республикаларида кузатганимиздек, айнан шу нарсада-ки, уларда ҳокимият шохобчалари тизим билан ўралмаган, мутлақо яланғочдир. Ҳар бир ҳокимият олий ҳокимият бўлишни истайди, у ҳолда қандай қилиб қонун олий бўла олади? Президент Каримов ислом фундаметализми ҳақида фикр юритар экан, ўзи билмаган ҳолда қанчалик “саводли” эканини кўрсатди. Унинг фикрига кўра “Ўзбекистон аҳолисининг 82 фоизи исломни тарғиб қилади”. Энди 20 миллион кишининг бир-бирига исломни тарғиб қилишини кўз олдингизга келтиринг. Каримов “тарғиб қилиш” ва “мансуб бўлиш” иборалари фарқига бормайди ва ҳеч ким бу тўғрида унга гапиришга ботинолмайди, шунинг учун у қандай истаса, шундай талқин қилинади: “мусулмонларнинг дини – ислом”.\nБундай иборани фақат яқиндагина дин ҳақида гапиришни ўрганган коммунист гапириши мумкин. Шунга қарамасдан, президентлик сайловлари вақтида айнан Каримов бир қанча диний гуруҳлар билан бўлган учрашувда, “Ўзбекистонда ислом давлати тузамиз”, деб ваъда берди. Албатта, диндор кишиларнинг овозини олиш учун.\nБизда бу мавзудаги Каримов маърузасининг видео ёзуви бор. Лекин биз бундай нопок ва найрангли ўйинлар ўйнамадик, гарчи бизнинг ҳам диндор кишиларнинг ёрдамига эҳтиёжимиз бўлса ҳам. Президент Каримов энди Тожикистон коммунистлари ва эронийлар ҳақида гапирмоқда. Хўш, бу коммунистларни қўллаган киши ким? Ким уларни қурол-яроғ ва озиқ-овқатлар билан таъминлаган?\n“Фундаментализм” президент Каримовнинг севиб қўлланадиган сўзи. У бу сўз билан Оврупонинг ишонувчан журналистларини қўрқитади. Аслида эса, Ўзбекистонда Ислом Каримовнинг фундаментализмидан бошқа фундаментализм йўқдир. Тожикистон ҳақида гапирилар экан, Каримов демократ бўлиб қолади. У ҳатто қуролланган мухолифатга ҳам сайловга қатнашиш ҳуқуқини беришга тайёр. Лекин, Ўзбекистонда эса, бундай имкониятни кўрмайди. Чунки, мухолифатнинг нафақат қуроли йўқ, балки, кўппартиявийликка зеҳнияти ҳам йўқ.\nКаримов бундан “хафа” бўладики, кечагина ашаддий бўлган коммунистлар, бугун ашаддий “Эрк”чи бўлаяпти. “Эрк” партияси лидери ҳеч қачон коммунист бўлган эмас, лекин “Эрк” сафига кирган коммунистлар бор. Улар партия аъзоларининг 10 фоизини ҳам ташкил қилмайди. Собиқ коммунистик фирқанинг бошлиғи Каримов эса, бир думалаб “халқчи демократ” бўлиб олди, коммунистик партия “халқ демократик партияси”га айланди. Лекин, бунинг учун ҳеч ким “хафа” бўлмайди.\nБугун Каримов стандартига Ўзбекистонда ҳамма кўникди. Ҳатто унга қўшни давлатлар, қолаверса Ғарб давлатлари ҳам кўникмоқда. Ўзбекистон президенти бир неча Ғарб давлатларига сафарга борди ва ерларда қилган чиқишларида ғарбликларга фақат ислом фундаментализми ҳақида гапириб, бунга қарши кураш ёлғиз унга нақадар оғир эканлигини тушунтирди. Ғарб сиёсатчилари унга хайрихоҳлик билан қарашди, аммо мулойимгина қилиб инсон ҳақлари ва демократик эркинлик ҳақида ҳам эслатиб қўйишни унутишмади. Фақат улардан ҳеч ким, “Ҳақиқатан ҳам у ерда ислом фундаментализми борми ёки бу диктатор режимини ниқоблаш учун баҳонами?” дея сўрамади. Афтидан, баъзи бирлари учун олтин ва нефтнинг баҳоси бу регионда яшаётган инсонларнинг ҳақларидан баҳолироқ эди.\nПрезидент Каримовнинг бошқа бир асоси эса, Ўзбекистондаги сиёсий вазият. Буни у дунё олдидаги ўзининг буюк хизмати деб билади ва ҳар доим, “Агар мен Ўзбекистондаги мухолифатларни йўқ қилмаганимда ва қаттиқ режим ўрнатмаганимда, бизда ҳам Тожикистондаги каби қонли воқеалар бўлган бўлар эди”, – деб мақтанади. Фақат бир нарсани сўрагинг келади. Нима учун мисол қилиб Қозоғистон ёки Қирғизистонни олиш мумкин эмас. Ваҳоланки, у ерларда қаттиқ режим ҳам йўқ, мухолифатга тазйиқ ҳам йўқ ва Оллоҳга шукр, қон ҳам тўкилгани йўқ. Агар Тожикистонда қон тўкишлар тўхтатилса, унда Каримов халқни нима деб алдар экан? Нима бўлганда ҳам ўйлаш мумкинки, Каримов ўзи севган образ – Тожикистондаги қонли воқеаларни йўқотишни истмайди. Чунки, агар уни йўқотса, ўзининг диктаторлик режимини яширишга ҳеч бир ниқоб қолмайди.\nЎзбекистон жумҳуриятидаги барқарор сиёсий вазиятни президентнинг хизмати, деб қараш нотўғридир, балки бу ўзбек халқининг сабр-бардошлилиги ва мухолифатнинг сиёсий онглилиги ва маданиятли эканлигидир. Мухолифат дастлабки фаолиятданоқ, барқарорлик тарафдори бўлди, ҳар хил радикал курашлар йўлларига кирмади, чунки, ҳокимиятдан талаб қилинган реформаларни фақатгина тинч сиёсий вазиятда амалга ошириш мумкин эди. Аммо бу тактикадан фойдаланган режим мухолифатни қиришга қарор қилди, барқарорлик реформалар учун эмас, балки эски тартибни ўрнатишга хизмат қилди. Бунга жавобан мухолифат радикал йўлларга ўтишни бошлади. 1993 йилда эса “Эрк” партияси мавжуд режимга қарши яширин кураш йўлига ўтди.\nҚанчалик оғир вазиятларда бўлмасин, “Эрк” партияси амалда бўлган Конститутсия ва Ўзбекистон қонунларига қатъий амал қилиб келмоқда. Афсуски, Конститутсия ва қонунлар фақат мухолифат учун ёзилганга ўхшайди. Каримов ва унинг тузуми учун эмас.\nЎзбекистонда ҳуқуқ-тартибот органларининг очиқчасига қонунларни қўпол равишда бузишлари ҳатто ҳокимиятдагиларни ҳам роҳатсиз қила бошлади. Бундан кўринаяптики, Каримов мамлакатни мухолифатдан тозалаш билан бирга, унинг сиёсатидан норози бўлган раҳбарларни ҳам йўқ қилиш учун охиригача курашга бел боғлаганга ўхшайди. Кеча унинг энг яқин сафдошлари бўлганларнинг кўпчилиги устидан жиноий иш қўзғатилган ёки кузатув остида. Ҳатто уларнинг баъзилар “дом-дараксиз йўқолаяпти” ёки “қочишаяпти”. Шундай қилиб “темир қўл” кучсизланаяпти ва шундай кун келади-ки, бу қўл бизнинг халқимиз орзу қилган ОЗОДЛИКни қайта топширишга мажбур бўлади. Худо хоҳласа, бу кунлар яқиндир.


Махсус иқтисодий зонанинг иштирокчисига ер ажратишни рад этишга йўл қўйилмайди - Darakchi\nИҚТИСОДИЁТ 18.02.2020, 10:22\n“Махсус иқтисодий зоналар тўғрисида”ги Қонун 17 февраль куни Президент томонидан имзоланди. Бу ҳақда “Ҳуқуқий Ахборот” канали хабар берди.\nҚонунга мувофиқ, махсус иқтисодий зона тегишли ҳудудни жадал ижтимоий-иқтисодий ривожлантириш учун чет эл инвестициялари ва маҳаллий инвестицияларни, юқори технологиялар ҳамда бошқарув тажрибасини жалб этиш мақсадида махсус ажратилган, белгиланган чегараларга ва махсус ҳуқуқий режимга эга бўлган ҳудуд ҳисобланади.\nМахсус иқтисодий зоналар бўш турган ва фаолият кўрсатмаётган давлат мулки объектлари, маъмурий-ҳудудий тузилмалар ҳудудлари негизида, шунингдек қишлоқ хўжалигига мўлжалланмаган ерларда ташкил этилади.\nҚишлоқ хўжалигига мўлжалланган ерлар алоҳида ҳолларда фақат фармацевтика ва аграр йўналишидаги махсус иқтисодий зоналар учун берилиши мумкин.\nВазирлар Маҳкамаси махсус иқтисодий зоналарнинг фаолият кўрсатишини ва уларни ривожлантиришни ташкил этиш соҳасида ягона давлат сиёсати амалга оширилишини таъминлайди.\nМахсус иқтисодий зонанинг иштирокчисига ер участкасини ажратишни рад этишга йўл қўйилмайди.\n✅ Махсус иқтисодий зоналар қуйидаги турда ташкил этилиши мумкин:\n👉 эркин иқтисодий зоналар;\n👉 махсус илмий-технологик зоналар;\n👉 туристик-рекреацион зоналар;\n👉 эркин савдо зоналари;\n👉 махсус саноат зоналари.\nШунингдек, бундай ҳудудларда қурол ва ўқ-дорилар ишлаб чиқариш ва уларнинг савдосини олиб бориш, алкоголь ва тамаки маҳсулотларини ишлаб чиқариш каби бир қатор фаолият турларини амалга ошириш тақиқланади.\nМахсус иқтисодий зона Ўзбекистон Республикаси Президентининг қарорига биноан 30 йил муддатга ташкил этилади.\nМахсус иқтисодий зонанинг фаолият кўрсатиш муддатини узайтириш, чегараларини ўзгартириш ва уни тугатиш Президент қарорига биноан амалга оширилади.\nҚонун расмий эълон қилинган кундан эътиборан уч ой ўтгач кучга киради.\nЭркин иқтисодий зоналар ҳудудида ушбу Қонун кучга киргунга қадар эркин иқтисодий зоналар дирекциялари томонидан рўйхатга олинган ва инвестиция лойиҳаларини амалга ошираётган эркин иқтисодий зоналар иштирокчилари учун қонунчиликда назарда тутилган имтиёз ва преференциялар улар тақдим этилган муддат ўтгунига қадар сақлаб қолинади.\nЖаҳон банки Ўзбекистонга жами 14 миллиард доллар ажратади\nБлогер Қашқадарё халқига 100 қоп ун юборди\nХорижда қийналиб қолган ўзбекистонликларга ёрдам бериш учун махсус ҳисоб рақам очилди


Душанбе Тошкентга демарш ҳозирламоқда\nПрезидент Раҳмоннинг АҚШ элчиси билан дўстона ва ўзаро англашинув руҳида ўтгани айтилаëтган жума кунги учрашув¸ маҳаллий матбуот томонидан кенг ëритилмоқда.\nАҚШ нинг Марказий Осиëда янги иттифоқчига муҳтожлигини англаган Тожикистон раҳбарияти¸ Вашингтон воситасида ўз қўшниси билан ҳисобни тўғирлашга уринмоқда.\nҚирғиз ҳукумати АҚШ ҳаво базасини мамлакатдан чиқариш ҳақда баëнот бериши билан Вашингтон минтақадаги бошқа давлатлар билан ўзаро ҳамкорликни кучайтирмоқда.\nМанас базаси атрофидаги баҳслар қизиб бораëтган айни кезда АҚШ элчиси президент Раҳмон билан ўтказган учрашувнинг матбуотда кенг ëритилаëтгани¸ Бишкекка " сан бўлмасанг¸ санамжон" қабилида берилаëтган ўзига хос огоҳлантирувдир.\nМазкур учрашув тафсилотларидан аëн бўлишича¸ АҚШ Тожикистоннинг Фархор туманида мамлакатни Афғонистон билан боғлайдиган кўприк қуриб бермоқчи.\nАйни пайтда АҚШ ҳукумати Тожикистоннинг Ўзбекистон билан чегарадош Турсунзода туманида ҳарбий машқ лагери ҳам қуриб беришни режаламоқда.\nБунинг эвазига Тожикистон АҚШ юклари транзити учун ҳаво йўлаги очиб беради.\n6 феврал куни президент Имомали Раҳмон қабулида бўлган АҚШнинг Тожикистондаги элчиси Трейси Жейкобсон хоним Тожикистон раҳбари билан шу ва бошқа масалаларни муҳокама қилди.\nПрезидент Имомали Раҳмон қабулидан чиққанидан сўнг журналистлар саволига жавоб берган Трейси Жейкобсон хоним АҚШ Афғонистондаги вазиятни куч ишлатиш йўли билан эмас, балки мамлакат иқтисодиётининг тикланишига кўмаклашиш орқали изга солиш ниятида эканини билдирди.\n- Шу мақсадда, - деди АҚШнинг Тожикистондаги элчиси, - Афғонистонга тижорат моллари, озиқ-овқат, ёнилғи маҳсулотларини етказиб беришда Тожикистон кўмагига эҳтиёж сезамиз.\nЖейкобсон хонимнинг айтишича, Тожикистон президенти америкаликларнинг ноҳарбий юкларни Афғонистонга ташишда Қуйи Панж кўпригидан кечаю-кундуз тўхтовсиз фойдаланишлари учун розилик берган.\nАйни пайтда, америкалик дипломатга кўра, АҚШ томони шу кунларда Тожикистоннинг Фархор туманида мамлакатни Афғонистон билан боғловчи янги кўприк лойиҳасини ҳам ўрганиб чиқаяпти.\n- Ўтган ҳафтада Тожикистон ҳукумати янги кўприк лойиҳасининг расмий вариантини топширди. Ҳозирда биз бу лойиҳани ўрганмоқдамиз. Аммо бу кўприкнинг қачон битиши ва унга қанча маблағ сарфланиши ҳақида ҳозирча аниқ гап айтолмайман, деди Жейкобсон хоним.\nХатлон вилоятига қарашли Фархор туманининг Кокул қишлоғида қурилажак бу кўприк нафи ҳақида сўнгги пайтларда тожик расмийлари ҳам кўп гапираяптилар.\nЧунончи, январ бошида Тожикистон Ташқи ишлар вазири Ҳамрохон Зарифий мазкур кўприк нафақат Афғонистон, балки Тожикистон иқтисодиёти учун ҳам ўта аҳамиятли эканини таъкидлаган эди.\n- Тожикистон импорт ва экспортининг тахминан 40 фоизи бизни Афғонистон билан туташтирувчи Қуйи Панж кўприги устидан ўтади. Жорий йилдан бошлаб Америка ҳукумати томонидан қурила бошланажак Фархор кўприги бу имкониятларимизнинг кенгайишига ёрдам беради, деган эди Ҳамрохон Зарифий.\nАҚШнинг Тожикистондаги элчиси Трейси Жейкобсоннинг яна маълум қилишича, Тожикистон-АҚШ ҳарбий ҳамкорлиги доирасида Қўшма Штатлар мамлакатнинг Турсунзода туманида тожикистонликлар учун ҳарбий машқ лагери қуриб беради.\nАйни пайтда, элчи хонимга кўра, президент Имомали Раҳмон Тожикистоннинг АҚШ юклари транзити учун ҳаво йўлаги очиб беришга тайёрлигини тасдиқлаган.\nМаҳаллий оммавий ахборот воситалари хабарларига кўра¸ 6 феврал куни АҚШ элчисини қабул қилган президент Имомали Раҳмон ҳам Қўшма Штатлар билан ҳамкорлик масаласида Тожикистон ўз позициясини ўзгартирмаслигини таъкидлаган.\nТожикистон президенти ҳузуридаги стратегик марказ масъули Сайфулло Сафаров Имомали Раҳмоннинг фикрини мамлакат ташқи сиëсатининг кўп йўналишли экани билан изоҳлади.\n- Гарчи айрим давлатлар баъзида бизнинг миллий манфаатларимизга нисбатан ҳурматсизлик қилаётган бўлсалар-да, биз Тожикистоннинг стратегик шериклари сифатида тан олинган Эрон ёки Россия Американинг душмани деб, АҚШ билан ҳамкорликни узмоқчи эмасмиз, деди стратегик тадқиқотлар маркази масъули.\nАйни пайтда Сайфулло Сафаров¸ АҚШ Тожикистоннинг Ўзбекистон билан чегарадош Турсунзода туманида ҳарбий машқ лагери қуриб беришига КХШТ муносабати масаласига ҳам тўхталди.\n- Масалан, Қирғизистон КХШТда бўла туриб ҳам Манас аэропортидан Америка ҳарбийларига жой берди. Ўзбекистонни ҳам шунга мисол келтириш мумкин.\nШу боис¸ бундай машқ лагерлари сиёсий ёки мафкуравий жиҳатдан бирор кишига зарар етказади, деган фикрга қўшилмайман.\nҚолаверса, бу лагердан КХШТга аъзо давлатлар ҳам биргаликда фойдаланиши мумкин, дейди стратегик тадқиқотлар маркази раиси ўринбосари Сафаров.\nАммо мустақил таҳлилчилар бу борада ўзгача фикрдалар.\nТаҳлилчи Туйғун Камолов Тожикистон давлат раҳбарининг бу қарори Ўзбекистон билан муносабатларнинг буткул бузилишига туртки бўлиши мумкинлигини айтади.\n- Россия, Ўзбекистон ва Тожикистон ўртасида кузатилган сўнгги воқеаларни эътиборга олган ҳолда шуни айтиш мумкинки, Тожикистоннинг Ўзбекистон билан чегарадош ҳудудда америкаликларга ҳарбий машқ лагери қурдириши бу Раҳмоннинг демарши сифатида қабул қилинади.\nМенимча, Ўзбекистон билан шусиз ҳам совиб бораётган муносабатларни янада совитиб юбормаслик учун ҳозирча бундай тадбирларни ортга суриб туриш ўринли, дейди таҳлилчи Туйғун Камолов.


"Спартак" Остон Ўрунов трансфери бўйича расмий таклиф олди\n5 декабрь, 2020, 16:19\nТеглар:Остон Ўрунов | Спартак | Рубин\nУ москваликлар таркибини тарк этиши мумкин.\n"Рубин" "Спартак" сафида тўп сураётган ҳамюртимиз Остон Ўруновга қизиқиш билдирмоқда.\n"Бизнес онлайн" манбасига кўра, қозонликлар 19 ёшли ярим ҳимоячининг трансфери бўйича москваликларга расмий таклиф юборди.\n"Рубин" Ўруновнинг трансферини январдаёқ амалга оширишни режалаштирмоқда. Августда "Уфа" дан "Спартак" га трансфер қилинган Остон клуб бош директори Шамил Газизов билан боғлиқ вазият сабаб, ярим мавсумдан сўнг пойтахт клубини тарк этиши мумкин.\nЎруновнинг трансфери қозонликлар учун 2 миллион еврога тушиши мумкин. Жорий мавсумда ярим ҳимоячи "Спартак" сафида РПЛда олтита ўйинда майдонга тушиб, голли вазиятларда иштирок этмади.\nАммо клуб раҳбариятининг Ўруновни трансфер қилиш режаси маҳаллий мухлисларга маъқул келмаяпти ва улар ярим мавсум олдин харид қилиниб, узоқ вақтли шартнома имзолаган иқтидорли футболчини сотиб юбориш эмас, ижарага юбориш тўғри вариант бўлиши ҳақида таъкидлашмоқда.\n"Рубин" ўзбек футболчилари учун бегона клуб эмас. 2019 йилда Ўзбекистон терма жамоаси собиқ футболчиси Виталий Денисов қозонликлар сафида ярим мавсум тўп сурган.\nумид қиламизки... умид бечорааааа.... :D


Биринчи ва иккинчи Ренессанс даври ва ютуқлари, янги Ренессанс пойдеворини яратиш масалаларига боғлиқ илмий мақолалар танлови ташкил этилади – Medical Faculty\nХОТИРАНГИЗ БИР УМР ШОГИРДЛАР ҚАЛБИДА АЗИЗ УСТОЗ!\nУСТОЗЛАР ДОИМО АРДОҒИМИЗДА\n«Спорт билан оғусиз ҳаёт сари» шиори остида ўтказилаётган спорт мусобақаларига таклиф этамиз.\nБиринчи ва иккинчи Ренессанс даври ва ютуқлари, янги Ренессанс пойдеворини яратиш масалаларига боғлиқ илмий мақолалар танлови ташкил этилади\n09/03/2021 09/03/2021 AK TМаданий-маърифий ишлар, Янгиликлар\nД И Қ Қ А Т Э Ъ Л О Н !!!\nЎзбекистон Республикаси Олий ва ўрта махсус таълим вазирлиги ва Ўзбекистон Республикаси истеъдодли ёшларни қўллаб-қувватлаш “Улуғбек” жамғармаси ҳамкорлигида профессор-ўқитувчилар, докторантлар ва иқтидорли талабалар ўртасида биринчи ва иккинчи Ренессанс даври ва ютуқлари, янги Ренессанс пойдеворини яратиш масалаларига боғлиқ илмий мақолалар танловини ўтказишни режалаштирган.\nЭнг яхши деб топилган мақолалар тўплам шаклида чоп этилади.\nШу муносабат билан Сиздан рўйҳатда келтирилган мавзулар бўйича талабгорлар томонидан тайёрланган мақолаларни қўрсатилган талаблар асосида расмийлаштирилиши ҳамда жорий йилнинг 15 март кунига қадар вазирликнинг Илмий тадқиқот ва инновацион фаолиятни ривожлантириш бошқармаси (nauka@edu.uz, телеграм: 977463721)га тақдим этилишини таъминлашингиз сўралади.\nТАНЛОВГА тақдим этиладиган мақолалар\nБиринчи ва Иккинчи Ренессанс даври ва ютуқлари.\nУчинчи Ренессанс ёшлар нигоҳида.\nЎзбекистонда Учинчи Ренессансга пойдевор яратилиш ҳолати.\nАждодлар меъроси бебаҳо хазина.\nМиллий қадриятларимиз-ўзлигимиз тимсоллари.\nБеш муҳим ташаббус – келажакка мустаҳкам пойдевор.\nЯнги Ўзбекистон – янги имкониятлар юрти.\nБетакрор ва ноёб илмий-маънавий меросимиз – куч-қудрат ва илҳом манбаи.\nМамлакатимизни ривожлантиришнинг Ҳаракатлар стратегияси: натижалар ва истиқбол.\nФан ва таълимда амалга оширилаётган ислоҳотлар: яратилган шароитлар, натижалар, муаммолар, ечимлар.\nМавзуга оид илмий-тадқиқот ишлари натижалари.\nТАНЛОВГА ТАҚДИМ ЭТИЛАДИГАН МАҚОЛАЛАРГА ҚЎЙИЛАДИГАН ТАЛАБЛАР\nМақолалар «Microsoft Word» матн муҳарририда ёзилиши, .doc ёки .docx форматида, ўзбек, рус ва инглиз тилларида қабул қилинади.\nМақола матни «Times New Roman» шрифтида (кегель 12), сатрлар оралиғи 1 пт, юқоридан, пастдан, ўнгдан ва чапдан 2 см хошия қолдирилади, янги сатрда хатбоши (абзац) 1 см, матн саҳифа кенглиги бўйича текисланган шаклда, хажми 6-10 бетдан ошмаслиги талаб этилади.\nФормулалар «Microsoft Equation» таҳрирловчиси ёрдамида ёзилиши, матнга график, диаграмма ва расмлар оқ-қора рангда, .jpeg форматида киритилиши (расмдаги матнлар «Microsoft Word» матн мухарририда, 12 кегль ўлчамда ёзилиши), матнда расм ва жадваллар кетма-кетлик тартибида рақамланиши, номланиши ва матнда илова келтирилиши зарур.\nМақолага соҳа бўйича УЎК (универсал ўнлик классификация) рақами қўйилади (Классификатор УДК // [Электронный материал]. Режим доступа: https://teacode.com/online/udc/).\nТанловга тақдим этиладиган илмий-оммабоп ҳамда илмий мақолалар ёш олимлар ва талабаларнинг илмий фаолиятида Учинчи Ренессанс ғоясининг туб мазмун-мохияти, ахамиятини тарғиб килишга оид долзарб мавзуларда, илмий таҳлил ва тугалланган фикрлар асосида, тегишли таклиф ва тавсиялар билан тақдим этилиши лозим.\nТанлов иккита номинация бўйича ўтказилади:\nбиринчи номинация – бакалариат ва магистратура талаблари;\nиккинчи номинация – докторантлар/тадқиқотчилар ва 40 ёшгача илмий ҳодимлар.\nБелгиланган талабларга мувофиқ; расмийлаштирилган ва қабул қилинган материаллар тўплам шаклида нашр этилиши белгиланган бўлиб, мазкур тўпламга киритилган илмий мақолалар Ўзбекистан Республикаси Вазирлар Маҳкамаси ҳузуридаги Олий аттестация комиссиясининг диссертациялар натижаларини нашр этишга тавсия этилган илмий журналларда нашр этилган мақолаларга тенглаштирилади.\nШу муносабат билан тақдим этилаётган илмий мақолада келтирилган натижаларнинг 60-70% қисми асосий муаллифга тегишли бўлиши мақсадга мувофиқ;\nҚабул қилинган илмий материаллар кўчирмачиликка (плагиат) қарши қатъий текширилиши, соҳа бўйича етакчи мутахассислар томонидан экспертизадан ўтказилиши маълум килинади.\nМақолалари 2021 йил 15 март кунига қадар Олий ва ўрта махсус таълим вазирлигининг Илмий тадқиқот ва инновацион фаолиятни ривожлантириш бошқармаси томонидан (E-mail: nauka@edu.uz; телеграм: +99897 7463721) Қабул қилинади.\nБелгиланган талабларга мувофиқ расмийлаштирилмаган ва мазмуни талабга жавоб бермаган материаллар танловга қабул қилинмайди, танловга тақдим этилган материаллар муаллифга қайтарилмайди.\nТанловга тақдим этилган материаллар муаллифларга қайтарилмайди.\nТанлов ғолибларига диплом ва эсдалик совғалари берилади.\nТайлов натижалари ва ғолиблари тўғрисидаги маълумотлар оммавий ахборот воситаларида кенг ёритилади.\nТанлов иштирокчилари томонидан берилган норозилик аризалари бир кун муддатда шикоятчи иштирокида ишчи гуруҳ аъзолари томонидан кўриб чиқилади ҳамда хулосалар ёзма тарзда расмийлаштирилади.\nМурожаат учун тел.: (71)2460187\nPrevious Previous post: “Ilhom” mukofoti tanloviga hujjat qabul qilish boshlandi\nNext Next post: «Спорт билан оғусиз ҳаёт сари» шиори остида ўтказилаётган спорт мусобақаларига таклиф этамиз.